Ponovo štrajk zaposlenih u Katastru - RTV Santos\nPonovo štrajk zaposlenih u Katastru\nSindikati Republičkog geodetskog zavoda (RGZ) saopštili su da su od danas ponovo stupili u štrajk u svim organizacionim jedinicama u Srbiji.\nKako je saopšteno, na sastanku Štrajkačkog odbora u utorak, 26. februara, konstatovano je da RGZ i Vlada Srbije nisu ispunili obaveze koje su predviđene Sporazumom kojim je okončan prethodni štrajk.\nU vreme trajanja štrajka neće biti moguće predavati nove zahteve i biće obustavljeno izdavanje dokumenata od strane RGZ, osim za potrebe zdravstvene i socijalne zaštite građana.\n„Smanjenje primanja jednom broju zaposlenih u januarskoj plati kao i neispunjavanje obaveze pokretanja nadzora nad radom rukovodstva RGZ od strane Ministarstva građevinarstva, saobraćaja i infrastrukture, predstavlja direktno kršenje Sporazuma. Pored toga nije formiran Odbor za praćenje primene i sprovođenja Sporazuma što je dovelo do pogrešnih tumačenja i umanjenja primanja zaposlenih“, navodi se u saopštenju.\nStoga, dodaje se, sindikati od rukovodstva RGZ i predstavnika Vlade Srbije zahtevaju da se svim zaposlenima obračunaju i isplate primanja po postignutom Sporazumu sa Vladom od 21. januara.\nSindikati zahtevaju i da se ponište odluke o prenosu ovlašćenja na niže rukovodioce, „koja su dovela do pogrešnog tumačenja odredbi Sporazuma i umanjenja primanja“.\n„Sindikati zahtevaju hitno pokretanje nadzora nad radom rukovodstva RGZ, utvrđivanje konkretne odgovornosti zbog nepoštovanja potpisanih Sporazuma i smenu ili ostavke odgovornih lica“, piše u saopštenju.\nOd Rukovodstva RGZ se zahteva i javno objavljivanje informacije o statusu i poziciji GEOSRBIJA u okviru RGZ-a, broju angažovanih lica i njihovoj kadrovskoj strukturi.\nRGZ: Ne dozvoljavaju građanima da uđu\nRepublički geodetski zavod je saopštio da su, bez ikakvog razloga, „politički instruisani sindikati pozvali zaposlene da uđu u štrajk na zakonom nepropisan način, iako su Vlada Srbije i rukovodrstvo RGZ ispunili sve zahteve definisane Sporazumom o prekidu štrajka od 21. januara 2019“.\nDodaje se da „menadžment RGZ preduzima sve zakonom propisane mere kako bi organizovao rad u službama katastra i omogućio građanima da ostvare svoja prava“.\nPrethodnoPočela gradnja 40 stanova, ovaj deo grada će izgledati drugačije (FOTO)


Maja Divac: Srbija ide ka autoritarnom uređenju\nSrbija ide ka autoritarnom uređenju u kojem nema sloboda i gde niko neće smeti ni reč da kaže, ocenjuje Maja Divac iz produkcijske kuće Mreža dodajući da su mediji odavno zatvoreni jer u njima ne može da se čuje ono što bi trebalo.\nKomentarišući postavljenje Bratislava Gašića za direktora BIA a odlazak sadašnjeg direktora BIA Aleksandra Đorđevića u kabinet Predesdnika Srbije, Divac je za N1 rekla da je u pitanju jedan isti krug ljudi samo je pitanje kako će se napraviti novi raspored.\n„Uvek je bilo partijskog zapošljavanja i imali smo situaciju da su ljudi bili zapošljavani bez kvalifikacija ali to je u psolednjih pet godina eksaliralo – ljudi sada postaju članovi stranke da bi dobili posao. Oni su dovedeni u tu situaciju. Mi se nalazimo u teškom položaju – ekonomskom, vrednosnom, moralnom… Svi ključni segmenti društva su nam propali, potrebna nam je drugačija politika, energija a mi idemo ka autoritarnom uređenju, ka autoritarnoj državi gde nema slobode – ljudi ne smeju da govore, mediji su odavno zatvoreni i vi tu ne možete da čujete ono što bi trebalo .. niko ne sme reč da kaže“, ističe ona.\nCelo gostovanje Maje Divac u emisiji „Novi dan“ možete pogledati na sajtu N1.\nVučić: Vlada će naći odgovor za Tanjug\nAleksandar Vučić Maja Divac Stanje u medijima TV Mreža\n← Sejdinović: Zahvalni na velikoj podršci građana Autonomiji\n„Politika“ odbila da objavi KRIK-ov oglas o Malom →


SZO zabrinuta zbog korone na Balkanu iz centralnoj Evropi\nTanjug 18. marta 2021. 14:32\nŽENEVA – Svetska zdravstvena organizacija saopštila je danas da je posebno zabrinuta zbog situacije sa kovid-19 na Balkanu i u centralnoj Evropi, napominjući da su hospitalizacije i smrtni slučajevi među najvišim na svetu.\nRegionalna kancelarija ove organizacije za Evropu, takođe, je primetila da je situacija najakutnija u oblastima koja su bila uspešna u kontroli bolesti u prvih šest meseci 2020, preneo je portal Barons.\nRegionalni direktor Hans Kluge rekao je da vakcinacija protiv kovid-19 još nije dovoljna da bi zaustavila širenje virusa u regionu.\n„Incidencija slučajeva nastavlja da raste i kreće se ka istoku“, rekao je Kluge.\n„Tri uzastopne nedelje raste broj slučajeva kovid-19“, dodao je Kluge, rekavši da je prošle sedmice u evropskom regionu SZO prijavljeno preko 1,2 miliona novih slučajeva.


"Stručna" borba Radne grupe protiv aerozagađenja u Nišu\nGrad Niš je formirao Radnu grupu koja treba da napravi plan borbe protiv aerozagađenja. Da li je Radna grupa formirana samo pro forme ili predstavlja suštinsko opredeljenje grada da vodi računa o tome kakav vazduh udišemo.\nProblem zagađenja vazduha je ove godine konačno dobio potrebnu pažnju, kako građana i građanki, tako i predstavnika vlasti. Različite jedinice lokalne samouprave već primenjuju dugoročne mehanizme zaštite svojih stanovnika od štetnih uticaja zagađenja, kao što je na primer Užice. U Nišu su sa druge strane krenuli sa formiranjem radne grupe.\nOno što zabrinjava su „stručnjaci“ u toj radnoj grupi koji najavljuju kao jedan od prvih i ključnih koraka zabranu vožnje automobilima sa EURO 3 i EURO 4 standardom kada su povećane PM čestice. Reč „stručnjaci“ je namerno stavljena u navodnike, jer je baš taj korak u suprotnosti sa činjenicom da automobili, pogotovo oni koji imaju neki EURO standard, NISU glavni zagađivači.\nDa li je Radna grupa formirana samo pro forme ili predstavlja suštinsko opredeljenje grada da vodi računa o tome kakav vazduh udišemo?\nVeoma je problematična, da ne kažemo netačna, tvrdnja da se “grad Niš bavi rešavanjem ovog problema zadnjih deset godina”, jer smo u zimu 2017/18 bili svedoci da je problem bio „rešen“ prestankom merenja nivoa zagađenja u periodu od decembra do maja, kada je po rečima nadležnih, „uređaj bio na remontu u Beču“.\nIsto se desilo i sledeće grejne sezone, kada je merenje Instituta za zaštitu javnog zdravlja (IZJZ) opet prestalo u trenutku kada je bilo najpotrebnije, ali je ovog puta veći broj nezavisnih sertifikovanih merenja doveo do toga da merač u IZJZ mnogo brže „ode do Beča i vrati se natrag“. Doduše, malo smo i mi pomogli sa našim uličnim akcijama „Kada će Niš da prodiše“ gde smo ukazivali na alarmantnu situaciju u gradu.\nJedinu iskrenu i tačnu izjavu u ovoj najavi rada Radne grupe je dao pomoćnik gradonačelnika Goran Milosavljević, rekavši da nije stručan za ovu oblast, i dodao, citiram „uložiću najveći napor da aerozagađenje bude svakodnevna tema i da do sledeće godine to u što većoj meri bude rešeno“. Iskreno da, ali stručno definitivno ne. Zašto?\nKao prvo, Niš nema geografski problem, jer nije u kotlini, i jer postoji prirodno provetravanje grada, za razliku od Sarajeva i Skoplja. Takođe, do sledeće godine u ovo vreme nije moguće rešiti problem, pogotovo ne u većoj meri. Naš savet je da gradsko rukovodstvo i Radna grupa prošeta do Užica, koje već neko vreme planski uspeva da smanjuje nivo aerozagađenja, iz godine u godinu.\nDrugo, najava zabrane korišćenja vozila sa EURO 3 i EURO 4 motorima zbunjuje, imajući u vidu trenutno stanje sa gradskim prevozom gde najveći deo autobusa ima zastarele motore, koji su van ikakvog standarda. Čak se novim tenderom predviđa da se u narednih 7 godina gradski prevoz zasniva na autobusima koji imaju motore po EURO 3 i EURO 4 standardu.\nUkoliko pogledamo taj tender i izjave odgovornih iz Direkcije za javni prevoz, vezano za komentare da ce motori EURO 3 u autobusima zagađivati životnu sredinu, direktor Milan Milić je odgovorio, citiram “Prevoznici koji budu potpisali ugovor imaju obezu da u određenom periodu, najpre kod 25 odsto vozila izvrše zamenu motora motorima EURO 4 i EURO 5”.\nBilo bi lepo kad bi ovaj uslov uopšte postojao i bio obavezni deo budućeg Ugovora sa prevoznicima, jer se napred navedeno ne može pronaći u dokumentaciji koja se nalazi u paketu za Javnu nabavku usluge prevoza putnika na teritoriji grada Niša. Ali zato postoji u članu 51. mogućnost da budući prevoznik može da koristi i autobuse sa starijim motorima uz mesečno umanjenje prihoda od ČAK 2%. U prevodu, za samo 2% umanjenja prihoda, mogu da koriste autobuse sa motorima koji nisu EURO 4 i EURO 5. A koliko su takvi autobusi jeftiniji? 2% ili malo više?\nKo to zagađuje vazduh u Nišu?\nAli hajde da se vratimo na početak. Kako je to lepo prikazano na ilustraciji Američke agencije za kontrolu zagađenja iz Minesote, glavni izvor zagađenja PM2.5 i PM10 česticama su privatna ložišta. Što bi trebalo da bude razumljivo i logično objašnjenje za sve, pa čak i za „stručnjake“ iz Radne grupe, jer daje odgovor na pitanje zašto imamo kritične nivoe zagađenja samo tokom grejne sezone, a ne tokom cele godine.\nZa „eksperte“ u radnoj grupi evo još jedne lepe grafike, ako slučajno smatraju da je USA previše daleko da bi njihovi rezultati istraživanja bili primenjljivi za Srbiju. Ovoga puta, ovo je rezultat istraživanja Evropske agencije za zaštitu životne sredine, koja pokazuje skoro istovetne rezultate ako govorimo o uticaju putničkih vozila i transporta uopšte na aerozagađenje.\nGrad Niš, ukoliko stvarno želi da pomogne da Niš prodiše, mora da radi na dva strateška i jednom operativnom cilju.\nPrvi strateški cilj je pošumljavanje, jer sa postojećih 28.000 stabala, svima nama koji živimo u ovom gradu nedostaje još barem 22.000 stabala da proizvode kiseonik i redukuju nivo štetihčestica u vazduhu. Znamo da postoje vrsni stručnjaci u okviru javnih komunalnih preduzeća koji mogu kvalitetno da osmisle i sprovedu strategiju pošumljavanja grada Niša u narednim godinama.\nDrugi strateški cilj je izrada strategije i detaljnog akcionog plana koji bi u narednom periodu obezbedio implementaciju dugoročnih mera, kao što su npr. garantovane subvencije za sve korisnike daljinskog grejanja sa jedne strane i stimulacije stanovnicima Niša koji imaju individualna ložišta da pređu na energente koji manje zagađuju životnu sredinu. Svaki dinar uložen u zdravu životnu sredinu se vraća desetostruko kroz manje troškove lečenja i veću produktivnost stanovništva.\nPored ova dva strateška cilja, neophodno je uspostaviti operativne mehanizme koji u slučajevima velikog zagađenja mogu da efikasno reaguju: prvo kroz obaveštavanje javnosti (lokalne TV i radio stanice, npr, ubaciti u svake vesti izveštaj o trenutnom nivou zagađenja, postavljanje displeja koji pokazuju nivo zagađenja, i sl.), kao i set mera koje u realnom vremenu umanjuju štetni uticaj prekomernog nivoa zagađenja na stanovnike našeg grada (zabrana saobraćaja za sva vozila sa zastarelim motorima, raspuštanje vrtića i škola, obustava rada fabrika koje se nalaze u gradu, itd).\n← Preletanja uvode ekstremnu desnicu u…\n,,Ne glasam slobodno, radim u… →


Smanjenje troškova i raniji datumi aktivacije za virtuelne kreditne kartice | Booking.com for Partners\nKada su u pitanju virtuelne kreditne kartice uz pomoć kojih se vrši naplata gostima kada plaćaju onlajn, Booking.com ima dva obaveštenja: prvo, za partnere koji ispunjavaju određene kriterijume, ponovo ćemo primenjivati datume aktivacije koji su važili pre pandemije korona virusa (COVID-19). Drugo, sa zadovoljstvom vas obaveštavamo da smo se prebacili na novu vrstu virtuelne kreditne kartice čija je naknada za obradu 25% povoljnija.\nSve rezervacije podrazumevaju novčane transakcije. Kako bi se olakšao postupak rezervisanja za goste koji izaberu da plate onlajn, Booking.com koristi virtuelne kreditne kartice uz pomoć kojih možete da izvršite naplatu svojim gostima. Detaljnije objašnjeno, ceo postupak izgleda ovako:\nKada vaši gosti odluče da plate onlajn, omogućavamo transakcije putem njihovog željenog načina plaćanja i u skladu sa pravilima vašeg objekta tako što prebacujemo uplatu na virtuelnu kreditnu karticu.\nNakon toga vam šaljemo obaveštenje putem e-pošte kada primite virtuelnu kreditnu karticu u ekstranetu, koje uključuje datum aktivacije kartice i jednokratne, jedinstvene informacije. Zatim možete da koristite podatke virtuelne kreditne kartice da izvršite naplatu na isti način kao i sa bilo koje druge kreditne kartice.\nPonovno primenjivanje ranijih datuma aktivacije virtuelnih kreditnih kartica za partnere koji ispunjavaju uslove\nU nastojanju da vas podržimo u ublažavanju posledica izrazito nepredvidive situacije koju je uzrokovala pandemija korona virusa (COVID-19), doneli smo odluku da privremeno promenimo datum aktivacije za sve virtuelne kreditne kartice u jedan dan nakon prijavljivanja. Ova promena je imala za cilj da pomogne u smanjenju velikog obima posla u poslednjem trenutku koji se javlja usled otkazivanja i povraćaja novca na virtuelne kreditne kartice.\nTo smo učinili dok smo istovremeno izrazili nameru da se vratimo na prvobitne datume aktivacije čim to postane bezbedno. Sada verujemo da je u određenim okolnostima to moguće.\nKako bismo garantovali sigurnost i bezbednost svojih partnera i njihovih gostiju, ponovo primenjujemo datume aktivacije za virtuelne kreditne kartice koji su važili pre pandemije korona virusa (COVID-19). Ova mogućnost će biti ponuđena partnerima koji ispunjavaju sledeće kriterijume:\nRedovno izmiruju mesečne fakture u skladu sa predviđenim datumima plaćanja.\nNemaju neplaćene ili otpisane fakture u poslednjih 12 meseci.\nKoriste našu uslugu onlajn plaćanja u protekla 3 meseca.\nNemaju trenutne sporove u vezi sa storniranjem isplata za Booking.com virtuelne kreditne kartice.\nOstvaruju saradnju sa kompanijom Booking.com već 6 meseci, uključujući proverene boravke i recenzije gostiju.\nDokle god partneri i dalje ispunjavaju uslove, mogu nastaviti da uživaju pogodnosti ranije aktivacije virtuelnih kartica. Posetite svoj ekstranet kako biste pročitali više informacija o ovoj opciji.\nEvo primera kako će to izgledati u praksi za partnere koji već ispunjavaju uslove i redovno izmiruju svoje uplate:\nZa rezervacije bez mogućnosti povraćaja novca, moći će da vrše naplatu sa virtuelnih kreditnih kartica na dan kada je rezervacija napravljena.\nZa rezervacije sa mogućnošću delimičnog povraćaja novca, moći će da vrše naplatu sa virtuelnih kreditnih kartica kada 90% rezervacije postane bez mogućnosti povraćaja novca.\nZa sve ostale rezervacije, moći će da vrše naplatu sa virtuelnih kreditnih kartica na datum prijavljivanja gosta.\nNadamo se da vam ovo objašnjenje pomaže da razumete kriterijume koje partneri moraju da zadovolje kako bi zadržali prvobitne datume aktivacije za sve virtuelne kreditne kartice, a samim tim i bolju kontrolu protoka novca.\nSmanjenje troškova obrade virtuelnih kreditnih kartica uz Booking.com\nBooking.com sarađuje sa kompanijama koje izdaju virtuelne kreditne kartice, što joj omogućava da svojim partnerima pruži način isplate putem virtuelnih kreditnih kartica. Kao što je slučaj sa bilo kojom kreditnom karticom, postoje naknade za obradu plaćanja koje se primenjuju prilikom naplate.\nDa bismo pružili podršku partnerima u vezi sa operativnim troškovima, sa zadovoljstvom vas obaveštavamo da se Booking.com prebacio na novu vrstu virtuelne kreditne kartice čija je naknada za obradu 25% povoljnija. U zavisnosti od vašeg dogovora sa pružaocem usluge plaćanja, trebalo bi da primetite smanjenje naknada koje plaćate za virtuelne kreditne kartice kompanije Booking.com. Posetite svoj ekstranet i saznajte više o naknadama za obradu virtuelnih kreditnih kartica.


Blic - Blic - B92 - Blic - B92 - B92 - B92 - B92\nHrvatska opozicija osvaja velike gradove\nHrvatska opoziciona stranka Socijaldemokratska partija mogla bi da posle lokalnih izbora u nedelju preuzme od vladajuće Hrvatske demokratske zajednice poziciju najjače partije u toj zemlji. Istraživanja javnog mnjenja prognoziraju da će SDP osvojiti vlast u najmanje tri velika grada - Zagrebu, ...\nSud BiH pustio Glavaša iz pritvora\nSoči -- Potpisivanje sporazuma o srpsko-ruskom preduzeću za izgradnju gasovoda "Južni tok", posle puno spekulacija, potvrdilo je da gasovod neće zaobići Srbiju. Međutim, dok su podaci o političkim i tehničkim detaljima tog projekta manje-više poznati javnosti, kao nepoznanica ostaje ekonomska ...\nSrbija će kontrolisati tranzit gasa\nPotpisan ugovor o “Južnom toku“\nBajatović: Nadamo se gasu 2016. godine\nU petak sporazum o Južnom toku\nDinkić: Od sutra povoljniji krediti\nZahvaljujući sredstvima odobrenim od Međunarodnog monetarnog fonda (MMF) sutra će startovati Vladin program povoljnijih kredita. Bankama koje budu plasirale novac privredi po povoljnijim kamatnim stopama po prvi put će ti iznosi biti tretirani kao odbitna stavka od obavezne devizne rezerve kod ...\nDinkić: Startuju povoljni krediti\nMinistar Dinkić najavio povećanje subvencija poljoprivredi\nDinkić: Zajam za vraćanje dugova\nBeograd -- Danas je Međunarodni dan borbe protiv homofobije. Na današnji dan 1990. Svetska zdravstvena organizacija skinula je homoseksualnost sa liste mentalnih bolesti. Pet godina kasnije, u Srbiji i dalje postoji otpor prema gej populaciji.\nNa Kubi parada, u Moskvi zabrana\nMoskovska policija uhapsila učesnike gej parade\nJanković: Homofobija problem svih nas\n„Depeche Mode“ u Zagrebu 16. septembra?\nKoncert grupe „Depeche Mode“ u Zagrebu odložen je za 16. septembar ove godine, piše hrvatski „Jutarnji list“ pozivajući se na izvore iz „Arene Zagreb“, gde će se koncert održati. Podsetimo, koncert u Zagrebu trebao je biti održan dan nakon beogradskog, 21.\nOtkazan „Depeche Mode“\nOtkazan koncert Dipeš Mod\nKoncert na Ušću siguran\nBeograd -- Sveti arhijerejski sabor odlučio je da patrijarh Pavle ostane na čelu Srpske pravoslavne crkve, ali je ostalo nepoznato da li će doći do izmena u Sinodu. Javnost je ostala uskraćena i za informacije o tome da li su razmatrane nesuglasice između vladika, koje su dospele u medije ...\nNije bilo glasanja o izboru patrijarha\nPatrijarh Pavle i dalje vodi SPC\nBlic: Napad na Atanasija Jevtića\n"Radnici Robnih kuća namireni"\nBeograd -- Ministar rada i socijalne politike Rasim Ljajić izjavio je da su mu predstavnici nadležnih institucija rekli da su bivši radnici Robnih kuća “Beograd” namireni. Ljajić je objasnio da je bivše radnike Robnih kuća "Beograd" pokušao da ubedi da prekinu štrajk, ali i da je razgovarao sa ...\nGrađani razumeju ali ne odobravaju blokadu\nBivši radnici RK "Beograd" i danas u protestu\nRadnici RK "Beograd" nastavili protest, saobraćaj delimično blokiran


Komisija za poljoprivredu, šumarstvo, ruralni razvoj, prostorno planiranje i životnu sredinu, kojoj je predsedavao Daut Haradinaj, razmatrala je danas N/zakona o zaštiti od zračenja i o nuklearnoj sigurnosti i formirala je radnu grupu zakonodavne inicijative za izradu N/zakona o regulisanju vode.\nNa početku sastanka članica Komisije Besa Gaxherri je zahtevala da se održi sastanak sa predstavnicima relevantnih odgovornih institucija u vezi zagađenja vazduha u Prištini. U vezi s tim Komisija se složila da održi sutra sastanak u cilju detaljnog informisanja o ovom stanju.\nKomisija je nastavila rad razmatranjem godišnjeg izveštaja za 2016 godinu o stanju životne sredine, koji je usvojen od strane poslanika.\nNa sastanku je takođe razmatran i N/zakona o zaštiti od zračenja i o nuklearnoj sigurnosti koji se preporučuje Skupštini za dalje procedure.\nTakođe, izglasana je i odluka konkursa za direktora Agencije memorijalnih kompleksa Kosova. Dok, u vezi zakonodavne inicijative N/zakona o regulisanje usluga vode, formirana je radna grupa kojoj će predsedavati Besa Gaxheri i Daut Haradinaj i Liburn Aliu, članovi.\nNa kraju sastanka razmatran je zahtev Udruženja vinara „Enologjia" za podršku izvoza vina i ukidanju akcize za vino i u vezi s tim Komisija se složila da predstavnici vinara se pozovu na sastanku Komisije u cilju šireg informisanja o njihovim zahtevima.


Reporteri bez granica: Finska u vrhu po slobodi medija\nFinska, Holandija, Norveška, Luksemburg i Andora na vrhu su liste zemalja u svetu prema stepenu slobode medija, navodi se u najnovijem izveštaju nevladine organizacije "Reporteri bez granica".\nNajbolje plasirana država sa prostora nekadašnje Jugoslavije je Slovenija, koja je na 35. mestu. BiH je nazadovala 10 mesta u odnosu na prethodni izveštaj i nalazi se na 68. mestu, dok je Srbija napredovala i nalazi se na 63. mestu. Hrvatska se takođe popravila i zauzima 64. poziciju, prenosi Srna.\nCrna Gora je pala sa 107. na 113. mesto prema indeksu slobode medija. Makedonija je u odnosu na prethodni izveštaj pala za 22 mesta i sada je na 116. mestu.\nFrancuska je na 37, Mađarska na 56, Italija na 57. i Grčka na 84. mestu. Sjedinjene Države su na 32, a Kina 173. poziciji.\nRusija je zauzela 148. mesto, a na kraju spiska na kome je ukupno rangirano 179 zemalja su Turkmenistan, Severna Koreja i Eritreja.


Deklaracija SDA je antiustavna, andtidejtonska i antisrpska, to je jedinstven stav predstavnika svih parlamentarnih stranaka iz Republike Srpske, nakon sastnka sa Aleksandrom Vučićem.\nIz Beograda stižu poruke da se odbacuje bošnjački dokument usmjeren ka rušenju Republike Srpske i poziva se na dijalog.\n"Pokušaj najveće bošnjačke stranke da od BiH napravi unitarnu državu ne treba shvatiti naivno", poručuje srpski član Predsjedništva BiH i lider SNSD-a, Milorad Dodik. Zbog deklaracije opasnih namjera, Dodik je od predsjednika Srbije zatražio svaki oblik zaštite.\n"Jasna poruka da smo spremni da branimo Republiku Srpsku, za nas je najvažnija poruka danas. Poruka koja ide za tim da treba da se vratimo i očuvamo stabilnost i mir. Da se vratimo dijalogu što nije sporno. Da se vratimo Dejtonskom mirovnom sporazumu. To bi podrazumijevalo da SDA kao najvažnija politička partija kod Bošnjaka mora da povuče sva svoja dokumenta. Ako to ne uradi, onda mi nemamo pravo da budemo neoprezni i nemamo pravo da budemo naivni", izjavio je Milorad Dodik, srpski član Predsjedništva BiH.\n"Od takvih i sličnih deklaracija Republika Srpska će se štititi i odlukama Narodne skupštine. Predložićemo odluku da bilo kakav pokušaj realizacije ovakvih dokumenata, traži aktivaciju naših prava na odcjepljenje Srpske", kaže Dodik.\nDa deklaracija nije naivna, smatra i Aleksandar Vučić koji nije krio zabrinutost. Niko, kaže, Vučić, ne može da zabrani Srbiji da brine o srpskom narodu i Republici Srpskoj.\n"Naravno da sam zabrinut jer sam slušao danas zabrinute ljude. Nijedan čovjek koji je govorio nije rekao da nije zabrinut. Kako očekujete da ja ne budem zabrinut ili ko može da očekuje da ne budem zabrinut. Ali ono što će biti politika Srbije jeste razgovor", rekao je Aleksandar Vučić, predsjednik Srbije.\nVučić je odgovorio i na komentare i osude iz Sarajeva, o tome kako ne treba da se miješa u unutrašnju politiku BiH. Poručio je da je to obaveza Srbije kao potpisnice Dejtonskog mirovnog sporazuma. Pritiske Dekalracije SDA trpi i Srbija i to u vremenu kada se požuruje rješenje za Kosovo.\n"Deklaracija SDA je antisrpska, a to se odnosi i na sve ono što ona želi da uradi Srbiji. Da usloži, što je više moguće i samo rješavanje pitanja Kosova. I to je difinitvno jasno. I oni ignorišu činjenicu da je Srbija potpisnik Dejtonskog sporazuma. Oni ignorišu i činjenicu da je Srbija po tom osnovu i garant Dejtonskog sporazuma", naveo je Milorad Dodik.\n"Nisam siguran da ideje iznijete u deklaraciji nisu samo ideje jednog naroda i njihovih političkih predstavnika već i dijela međunarodne zajednice koja to nije željela otvoreno da podrži, a koja bi voljela da to može da vidi ukoliko to prođe uz saglasnost Hrvata i Srba", kaže Aleksandar Vučić.\nRepublika Srpska je za nas prioritet, poručuje prvi čovjek najveće stranke u Republici Srpskoj. Deklaracija koja je usvojena nedavno na kongresu SDA, u svom osnovu, kaže Dodik, sa karte briše Republiku Srpsku. Na Kongresu SDA je usvojena Programska deklaracija u kojoj se navodi da je primarni i dugoročni cilj ove stranke usvajanje Ustava kojim bi BiH bila definisana kao demokratska, regionalizovana, pravna i socijalna država pod nazivom "Republika BiH", sa tri nivoa vlasti - državnim, regionalnim i lokalnim.\n825 glasova 77%\n156 glasova 15%


Pravila o privatizaciji lokalnih stanica - NDNV\nPravila o privatizaciji lokalnih stanica\nPosted on Aug 28 2004 - 7:59pm by admin\nPravilnik o načinu privatizacije radio i televizijskih stanica lokalnih ili regionalnih zajednica u Srbiji, koji je očekivan gotoovo dve godine, stupio je danas na snagu, s obzirom da je prošlo osam dana od njegovog objavljivanja u “Službenom glasniku”. Pravilnikom je predviđeno da privatizacija lokalnih elektronsklih medija podrazumava prodaju njihovog kapitala na javnim tenderima ili putem javnih aukcija, a taj postupak sprovodi se u medijima koji su uskladili rad i poslovanje sa Zakonom o radiodifuziji, usvojenim pre dve godine. Ako je reč o javnoj aukciji, kapital za prenos akcija zaposlenima bez naknade iznosi 30 odsto kapitala koji se privatizuje, odnosno 15 odsto ako je u pitanju javni tender.\nPravilnikom je predviđeno i da privatizacija elektronskih medija lokalnih ili regionalnih zajednica bude obavljena na način kojim će biti obezbeđen kontinuitet u proizvodnji i emitovanju lokalnog informativno-obrazovnog programa. Taj kontinuitet obezbeđuje se prodajom kapitala licu koje može biti imalac dozvole za emitovanje, kao i time što se namena i delatnost preduzeća ne može menjati do isteka dozvole za emiotvanje radio ili televizijskog programa. Pravilnikom je predviđeno i da se dnevno mora obezbediti minimum četiri sata lokalnog informativno-obrazovnog programa u najslušanijim jutarnjim i večernjim satima.\nAsocijacija nezavisnih elektronskih medija (ANEM) izrazila je zadovoljstvo usvajanjem Pravilnika, ističući njegov značaj za početak procesa privatizacije lokalnih medija koji su, prema odredbama Zakona o radiodifuziji iz 2002. godine, obavezni da taj proces obave u roku od četiri godine. ANEM je pozdravio odustajanje od rešenja prema kojem bi deo kapitala medija privremeno bio izuzet od privatizacije i zadržan od osnivača. Ta medijska organizacija, koja okuplja i stanice čiji su osnivači lokalne i regionalne zajednice, izrazila je, međutim, zabrintuost da bi neke odredbe pravilnika mogle loše uticati na njegovo sprovođenje. Kao primer, navela je u nedavnom saopštenju da Ministarstvo kulture u pojedinim odredbama izlazi iz nadležnosti i, kako je ocenila, “neumereno sužava krug potencijalnih kupaca”. Prema oceni ANEM-a, nekim odredbama zaposleni u medijima onemogućeni su da učestvuju u privatizaciji kuća u kojima rade.\nPravilnik o načinu privatizacije radio i TV stanica lokalnih i regionalnih zajednica, koji je doneo ministar kulture Dragan Kojadinović, objavljen je u “Službenom glasniku” 20. avgusta. Očekuje se da će Ministarstvo kulture uskoro usvojiti i pravilnik o privatizaciji štampanih medija u Srbiji.


Hodžis: Odustajanjem od vojnih vežbi Srbija pokazala da je spremna da se odupre - Izazov\nHodžis: Odustajanjem od vojnih vežbi Srbija pokazala da je spremna da se odupre\nNovi magazin 11. septembra 2020. 21:00\nBivši glavnokomandujući američkih kopnenih snaga u Evropi Ben Hodžis izjavio je da odluka vlasti Srbije da privremeno suspenduju učešće u vojnim vežbama pokazuje izvesnu dozu hrabrosti Beograda.\nHodžis, saradnik vašingtonskog Centra za analizu evropske politike (CEPA), rekao je za Glas Amerike da ta odluka pokazuje sposobnost Srbije da bude nezavisna i da sledi sopstveni kurs, kada to želi.\n„Tako da bi to trebalo da pošalje pozitivnu poruku Evropskoj uniji i Sjedinjenim Američkim Državama, da je spremna da se odupre i drugim pritiscima koji otežavaju pronalaženje neke vrste rešenja u odnosima sa Prištinom“, kazao je general Hodžis.\nVlada Srbije je u sredu odlučila da prekine sve vojne vežbe i aktivnosti sa svim partnerima u narednih šest meseci radi očuvanja pozicije vojne neutralnosti.\nMinistar odbrane Srbije Aleksandar Vulin naveo je tada da je Srbija takvu odluku donela posle „strašnog i nezasluženog“ pritiska Evropske unije.\nSrbija je trebalo da bude učesnica vojne vežbe „Slovensko bratstvo“ u Belorusiji, sa vojskom zemlje domaćina i Rusije. Srbija je učešće otkazala dan pre polaska vojnika za Belorusiju.\nHodžis navodi da je uveren da je Srbija godinama pod „značajnim pritiskom“ Rusije.\n„Kremlj je uvek otežavao vlastima Srbije kada su srpske snage učestvovale u vežbama sa NATO, zapadnim ili američkim snagama. Zapad, sa druge strane, nikada nije vršio pritiske ili se mešao kada su srpske oružane snage učestvovale u vežbama sa Rusijom i Belorusijom“, naveo je.\nHodžis je dodao da je „suvereno pravo svake nacije da preduzima korake za koje smatra da su u njenom najboljem interesu i koji najviše doprinose njenoj bezbednosti i napretku“.\nDodao je da „poštuje pravo Srbije da održava vojne vežbe sa kim god to želi“.\nPrema podacima specijalizovanog portala Balkanska bezbednosna mreža, Srbija je prošle godine održala 17 zajedničkih vojnih vežbi, 13 sa NATO i drugim državama, a sa Rusijom četiri.\nNa jednoj od njih, prošlogodišnjoj vežbi „Slovensko bratstvo“, ruski raketni sistem S-400 prvi put je prikazan van teritorije Rusije, i to baš u Srbiji.\nHodžis je predložio mogućnost da Srbija pozove Belorusiju na bilateralne vežbe.\n„A onda, u budućnosti, da se priključe pripadnici američke, britanske, ili poljske vojske, odnosno pripadnici oružanih snaga zapadnih zemalja. Da se promeni dinamika i Belorusiji pruži prilika da spozna pripadnike oružanih snaga sa Zapada. Oni ne moraju biti ruski vazal, iako nažalost deluje da je to ono što Kremlj želi“, rekao je nekadašnji visoki američki zvaničnik.\nSrbija se nedavno pridružila zajedničkoj Deklaraciji EU o Belorusiji, donetoj pošto su beloruski demonstranti osporili zvanične rezultate predsedničkih izbora prema kojima je ubedljivo pobedio dugogodišnji šef države Aleksandar Lukašenko.\nEvropska unija u deklaraciji osuđuje nasilje Lukašenkovog režima nad demonstrantima, ugrožavanje slobode govora i okupljanja.\nHodžis navodi da se „mnogo toga dobrog može desiti ukoliko Srbija nastavi tim putem i ako Zapad dugoročno ostane posvećen strateškom investiranju u ekonomiju Srbije“.\n„Veoma je važno da SAD i EU sarađuju sa Srbijom i ostanu posvećeni njenim zapadnim integracijama. Glavni dobitnici će biti mladi ljudi u Srbiji“, naveo je Hodžis za Glas Amerike.


NATO i Pentagon obeležili 70 godišnjicu od završetka "Berlinskog vazdušnog mosta" - Atlantski Savet Srbije\nPhoto: Philip Davis, Pinterest\nNATO pakt i Ministarstvo odbrane Sjedinjenih Američkih Država ovih dana su obeležili 70-godišnjicu od kraja železničke i kopnene blokade Berlina koju je započeo nekadašnji Sovjetski Savez Socijalističkih Republika ( SSSR) 24. juna 1948. godine. Povod za blokadu prestonice Nemačke koja je posle završetka Drugog svetskog rata podeljena na četiri okupaciona sektora ( američki, engleski, francuski, i ruski) bila je želja SSSR-a da natera saveznike iz Drugog svetskog rata da dozvole Sovjetskom Savezu da bude jedini snabdevač Berlina i njegovih stanovnika hranom i gorivom. To bi, kako su računali tadašnji državni vrh u Moskvi i čelnik Sovjetskog Saveza Staljin, omogućilo apsolutnu dominaciju i kontrolu SSSR-a nad celim gradom. Međutim, Amerika i Velika Britanija nisu pristale na to već su odlučile da počnu da snabdevaju građane Berlina namirnicama koje su donošene avionima. Tako je počeo tzv. „Berlinski vazdušni most”. Za gotovo godinu dana, koliko je trajala ta operacija, vazduhoplovstva SAD-a i Velike Britanije su izvela više od 200.000 letova tokom kojih je svakodnevno dopremano po 13.000 tona hrane stanovnicima Berlina. Ta operacija je u potpunosti uspela i nadmašila očekivanja jer su SAD i Velika Britanija prvobitno procenile da je stanovnicima Berlina potrebno 4.000 tona hrane dnevno.\nUspeh „Berlinskog vazdušnog mosta” je predstavljao veliko poniženje za SSSR jer su Staljin i državno rukovodstvo te zemlje uporno tvrdili da on nikada neće profunkcionisati. Kada je postalo očigledno da je „Berlinski vazdušni most” više nego efikasan, SSSR je prekinuo blokadu Berlina. Kao sećanje na taj istorijski događaj na Internetu se mogu videti brojne fotogrfafije stanovnika nemačke prestonice kako srećni mašu američkim i engleskim transportnim avionima koji su gotovo godinu dana danonoćno sletali u njihov grad.\nPrevious Novi američki ambasador u Prištini ne podržava bezrezervno Kosovske političare\nNext Srpska i američka vojska na zajedničkoj vežbi\nVojna vežba u Kruševcu\nOPTUŽNICA ZBOG RATOVANJA NA STRANI ISIS-A


Pep završio još jedan transfer, sledeći je štoper? - Sportske.net\nIzgleda da Siti ima dogovor koji je procurio, ali i dalje se postavlja pitanje da li će stići četvrti štoper?\nMbape već zna sledeći klub?TRANSFERI - Pregled dana (19.07.19)Posle ovoga nema dileme? Svi znamo gde će Ikardi!Megvajer preskup, Junajted se okreću ka novopečenom "Bjankoneru"?De Liht otkrio - "Nisam došao zbog Ronalda!"\nMančester Siti i dalje nije završio prelazni rok, iako Gvardiola izbegava da o tome govori.\nNaime, menadžer Sitija tvrdi da će još videti kada je štoper u pitanju, a engleski mediji imaju informaciju da je posao sa Juventusom oko Kansela završen.\nNovinar Dankan Kastls tvrdi da ništa nije obelodanjeno jer se čeka da Siti proda Danila koji nije u Gvardiolinim planovima, a da Juve traži zamenu za Portugalca, mada Sari ima plan da na poziciji desnog beka proba Kuadrada.\nU svakom slučaju Kanselo bi bio idealno rešenje za desnog beka, dok još nije jasno hoće li "Građani" kupiti štopera umesto Kompanija.\n"Zavisi od prilike, mišljenja kluba, ne znam u ovom trenutku", odbio je Pep spekulacije, ali ono što je nagovešteno je da nema šanse da Siti plati svetski rekord za Megvajera.\nOni ciljaju neku jeftiniju opciju, ponovo se pominje Bonući koji je višegodišnja želja Gvardiole, ali to je malo verovatno. Mnogi veruju da će do početka avgusta biti nađeno rešenje, da bi mogli da zakucaju na vrata Barselone, pokušaju da za 50 miliona uzmu Umtitija, ali za sada je to sve u domenu nagađanja.\nOd štopera, Gvardiola ima Stonsa, Otamendija i Laporta, Mangala je i dalje tu, ali na njega u klubu ne računaju, iako ima još godinu ugovora.


U sklopu projekta LOD III održano finalno savjetovanje za aplikante iz NVO\nDanas je u Bosanskoj Krupi u organizaciji UNDP-a održano još jedno, finalno savjetovanje za organizacije civilnog društva koje djeluju na području općine Bosanska Krupa, a u okviru projekta „Jačanje lokalne demokratije“ - LOD III, kojeg implementira UNDP u partnerstvu sa Općinom Bosanska Krupa, a finansira Evropska unija.\nNa ovom sastanku učestvovalo je više od dvadeset predstavnika organizacija civilnog društva i nevladinih organizacija iz Bosanske Krupe, te predstavnik udruženja iz Bihaća.\nJavni poziv za projektne prijedloge nevladinih organizacija koji bi se mogli finansirati kroz projekt LOD III raspisan je u zadnjoj dekadi januara, pa je program “Otvoreni dani” LOD-a III bio prilika da se, s obzirom na zahtjevnost projektne dokumentacije, još jednom preispitaju zamišljeni projektni prijedlozi, njihova pripadnost temama, poželjnim aktivnostima u okviru njega, načinu finansiranja pojedinih stavki, kao i posebnim ograničenjima predviđenih propozicijama Evropske unije i UNDP-a.\nZa projekte iz općine Bosanska Krupa, UNDP, Evropska unija, planirale su oko 200 000 KM. Da li će sredstva biti u potpunosti iskorištena zavisi od kvalitete ponuđenih projekata. Novina je što kvaliteta predloženih projekata može uslovljavati da općina i njene organizacije civilnog sektora, od donatora, dobiju i znatno veću cifru novčanih sredstava. Naravno, ako organizacije civilnog društva predlože dovoljno kvalitetne projekte. Isto tako, ukoliko ne budu imali dobre projekte, neće iskoristiti ni tu sumu.\nDanašnjim “Otvorenim danima” ispred UNDP prisustvovali su: koordinatori projekta i službenici ove organizacije Siniša Ignjatić i Sanja Bokun, te zaduženi predstavnik za Unsko-sanski kanton Vahidin Ogrešević. Ispred Općine Bosanska Krupa tu je bila i koordinatorica za provođenje projekta Esma Hergić.\nU okviru prethodne dvije faze LOD I i LOD II, organizacije civilnog društva su realizirale 141 projekt zasnovan na potrebama lokalnih zajednica u 29 partnerskih općina i gradova.\nU LOD-u III tu priliku ima novih jedanaest bosanskohercegovačkih općina, među kojima i Bosanska Krupa. Koliko će biti projekata koje će pokriti sredstva Evropske unije, zavisi od toga kako će ih ocijeniti Komisija koju čine predstavnik UNDP, Općine Bosanska Krupa i predstavnik nevladinih organizacija sa područja bosanskokrupske općine.\n„Krajnji cilj ovog projekta je da u narednih godinu dana usvojimo LOD - metodologiju i tako definišemo način rada, odnosno partnerstvo organizacija civilnog društva i lokalne uprave. UNDP i EU su mnogo dali lokalnim sredinama kroz ovaj projekt, sve ostalo je do nas”, kaže Esma Hergić, koordinatorica ovog projekta za općinu Bosanska Krupa.\nUjedno je pozvala organizacije civilnog društva da predstojeće dane do predaje projektnih prijedloga iskoriste preispitivajući sve stavke u njemu, te istakla da su vrata Općine za sve koji imaju nedoumice otvorena do posljednjeg dana apliciranja, odnosno do 11. februara 2013. god.


Saopćenje /SDS: Zbog malverzacija zaustavljen izvoz junećeg mesa u Tursku? / Radio Sarajevo\nSaopćenje / SDS: Zbog malverzacija zaustavljen izvoz junećeg mesa u Tursku?\n07. 03. 2020. u 14:29:00 Radiosarajevo.ba\nOdbor za poljoprivredu, vodoprivredu i šumarstvo SDS ima informacije da je zbog neodgovornosti i malverzacija zaustavljen otkup, klanje i izvoz junećeg mesa u Tursku, naglašava se u saopćenju ove stranke.\n"Dugo i strpljivo pripreman aranžman izvoza junećeg mesa u Tursku, što je glavni interes domaćih proizvođača, mogao bi biti doveden u pitanje pa i izgubljen ako nadležni i klaoničari ne shvate ozbiljnost i ekonomski značaj ovog posla", saopštili su iz SDS-a.\n"Molimo nadležne da hitno preduzmu sve potrebne mjere da bi ponovo krenuo ovaj posao sa izvozom mesa i tako omogućili domaći otkup junadi", navode u SDS-u.\nTagovi: SDS izvoz izvoz mesa junetina Turska malverzacije BiH


Poznat sudija finala Lige prvaka: Pjanić ga odlično poznaje\nNijemac na centru 3. juna u Cardiffu\nA. S. 12.05.2017\nNijemac Felix Brych sudit će finale Lige prvaka između Juventusa i Real Madrida 3. juna u Cardiffu, a čast da sudi u finalu Evropske lige 24. svibnja u Stockholmu pripala je Slovencu Damiru Skomini, objavila je u petak UEFA.\nBrych (41) je ove sezone sudio na pet utakmica Lige prvaka, među kojima i na susretu osmine finala između Porta i Juventusa, našem Miralemu Pjaniću. Sudio je i četvrtfinalnu utakmicu Evropske lige između Andrlechta i Manchester Uniteda.\nProšle je godine sudio na Evropskom prvenstvu u Francuskoj, u grupnoj fazi pravdu je dijelio na utakmicama između Švedske i Belgije te Engleske i Walesa, a onda i četvrtfinale između Portugala i Poljske.\nTakođer je već jednom sudio i u finalu, i to 2014. u finalnom susretu Evropske lige između Seville i Benfice.\nFelix Brych Juventus Real Madrid Liga prvaka Miralem Pjanić\nSvi igrači i treneri Premieršipa se moraju cijepiti uoči nove sezone\nNema Mekgregora: Silva odabrao četiri najbolja borca u historiji MMA\nRusija ima novog selektora, "Zbornaja" u rukama legende Sosijedada


CarGo traži sastanak sa Semom Fabricijem, šefom Delegacije EU u Srbiji | Nova Ekonomija\nVuk Guberinić FOTO: N1\nDirektor kompanije CarGo Technologies Vuk Guberinić pozvao je na sastanak šefa delegacije Evropske unije (EU) u Srbiji Sema Fabricija jer smatra da je u Srbji narušena tržišna konkurencija u sektoru transporta i da postoji taksi kartel koji ima negativne posledice za potrošače i buduće učesnike na tržištu.\n"Zbog monopola u sektoru transporta, narušavanja konkurencije od strane taksi kartela verujemo da je ozbiljno narušen evropski put Srbije. Zato smo se nedavno obratili Evropskoj komisiji i sada šefu Delegacije EU u Srbiji sa zahtevom za sastanak. Nažalost neophodno je da neko ukaže nadležnim organima u Srbiji na štetne razmere ovakvog ponašanja protiv budućnosti Srbije", kazao je Guberinić.\nOn je istakao i da se CarGo nedavno obratio i Komisiji za zaštitu konkurencije koja, kako je ocenio, "časnim postupanjem i očuvanjem visokog stepena nezavisnosti jedina u ovom trenutku može da zaštiti budućnost Srbije".\nGuberinić je kao dokaz o narušavanju konkurencije u Srbiji dostavio dokument koji pokazuje da su u izradi Zakona o prevozu putnika u drumskom saobraćaju učestvovali samo predstavnici Ministarstva saobraćaja i taksista a da predstavnici alternativnih vidova prevoza nisu imali priliku da učestvuju u grupi.\nNaveo je i da u sprovođenju tih izmena zakona učestvuje radna grupa sastavljena od istih članova koji su izradili zakon, i koja "sprovodi mere poput podnošenja krivičnih prijava protiv predstavnika alternativnih vidova prevoza i vrši stalnu javnu klevetu koja je usmerena na isključivanje kompanije CarGo sa tržišta i istovremeno postavlja prepreka za ulazak potencijalnih konkurenata".\nGuberinić je podsetio da je Komisija za zaštitu konkurencije dala mišljenje da izmene Zakona o prevozu putnika u drumskom saobraćaju ograničavaju konkurenciju zbog čega je zatražila promenu spornih delova, ali je taj zakon usvojen nepromenjen.


NIS: Digitalizacija kao alat za dostizanje strateških ciljeva - Biznis Telegraf.rs\nPodaci ažurirani 26. September 2020 | 09:00\n07/09/20 | 12:39\nNikolaj Zalevski, Chief Digital Officer u kompaniji NIS, rekao je da digitalizacija za kompaniju nije samo izazov, već i alat za dostizanje strateških ciljeva i povećanje konkurentnosti\nU intervjuu za PC Press Zalevski je rekao da NIS ostaje posvećen razvoju digitalnog portfolija projekata pre svega kada je reč o ključnim biznis pravcima poslovanja kompanije.\n- Živimo u vreme Četvrte industrijske revolucije i digitalizacija je naša realnost, nije stvar izbora. Naftna industrija je konzervativnija od nekih drugih sektora i zato ubrzane tehnološke promene jesu izazov za nas. Međutim, u NIS-u na ovaj proces pre svega gledamo kao na šansu da unapredimo konkurentnost kompanije i da na nov način komuniciramo sa potrošačima. Proces digitalizacije u NIS-u sprovodimo u svim biznis pravcima i oblastima – od istraživanja i proizvodnje nafte i gasa do upravljanja ljudskim resursima - rekao je Zalevski.\nKada je reč o oblasti istraživanja i proizvodnje nafte i gasa, on je kazao da je cilj NIS-a unapređenje rada sa svim vrstama geoloških i tehnoloških podataka, kao i korišćenje naprednih analitičkih metoda i digitalnih platformi za upravljanje proizvodnjom nafte i gasa.\nU Rafineriji nafte Pančevo fokus procesa digitalizacije je na unapređenju efikasnosti upravljanja tehnološkim procesima na osnovu real time podataka i napredne analitike, kao i na kreiranju digitalnih platformi za upravljanje pouzdanošću opreme i na razvoju alata koji će pomoći sa prediktivnim otkrivanjem kvarova.\nU segmentu prometa, u maloprodaji i veleprodaji, kompanija pre svega želi da unapredi komunikaciju sa potrošačima, ponudi usluge koje najbolje prate globalne trendove i omogući kupcima da na brži i lakši način dođu do njenih proizvoda, rekao je Zalevski.\nOn je naveo da NIS ima odličnu saradnju sa vodećim domaćim fakultetima u IT oblasti.\nPočetkom juna, NIS je potpisao Memorandum o saradnji u oblasti obrazovanja, istraživanja i transfera znanja sa Elektrotehničkim fakultetom Univerziteta u Beogradu. Potpisivanje ovog Memoranduma je nastavak saradnje kompanije sa fakultetima od interesa za digitalni segment poslovanja i inovativne tehnologije koje NIS razvija, započete 2019. godine sa Elektronskim fakultetom u Nišu. Do kraja ove godine planira se organizacija radionica, predavanja i vebinara na Elektronskom fakultetu u Nišu i ETF-u u Beogradu, kao i opremanje Co-working zone, kada se za to budu stekli uslovi.\n- Mi kao NIS ne možemo da budemo IT kompanija, ali moramo oko sebe stvarati i negovati taj ekosistem. Količina digitalnih projekata koje sada imamo zahteva mnogo resursa. Ako uspemo da uključimo domaće IT kompanije u te projekte, biće to veliki uspeh ne samo za NIS, već i za Srbiju - rekao je Zalevski.\nTrese se internet - Pogledajte reklamu koja obara rekorde


Radikali traže ulicu Slobodana Miloševića u Novom Sadu\nBeta 13. marta 2017. 14:15\nSrpska radikalna stranka (SRS) obnovila je danas inicijativu da se jedna ulica u Novom Sadu nazove imenom Slobodana Miloševića, nekadašnjeg predsednika Savezne Republike Jugoslavije i Srbije, za koga su radikali u saopštenju za javnost naveli da je „mučki ubijen u zloglasnom haškom zatvoru“, 11. marta 2006. godine.\n„Mi, srpski radikali, očekujemo da Novi Sad pokaže političku mudrost i zrelost, kako bi Slobodan Milošević dobio ulicu u našem gradu“, rekao je na konferenciji za novinare šef odborničke grupe SRS-a u Skupštini grada Novog Sada DJuradj Jakšić.\nOn je podsetio da je SRS krajem 2012. godine pokrenula inicijativu da Novi Sad dobije ulicu Slobodana Miloševića, kao „dominantne političke ličnosti i državnika“, koji je, na srpskoj političkoj sceni, „u velikoj meri obeležio kraj 20. i početak 21. veka“ i dodao da tada nije bilo „političke volje i razumevanja“ za tu inicijativu.\nIzrazio je očekivanje da će se inicijativa radikala naći na prvoj narednoj sednici Komisije za nazive delova naseljenih mesta i javnih službi Skupštine grada Novog Sada i da će dobiti podršku i razumevanje svih relevantnih političkih činilaca u gradu.\n„Očekujemo podršku inicijativi i od političkih stranaka koje čine vlast u gradu, s obzirom da smo čuli uveravanja kako oni nisu opterećeni političkim programima i ideološkim razlikama, tim pre, što deo vlasti u Novom Sadu čini i Socijalistička partija Srbije, čiji je osnivač i prvi predsednik Slobodan Milošević“, rekao je Jakšić.


Ljajić: Janšin predlog poziv na nove sukobe i povratak u 90-e – SDP Srbije\nNeformalni predlog slovenačkog premijera Janeza Janše da je za krizu na Zapadnom Balkanu najbolje rešenje da se završi proces disolucije Jugoslavije, nije ništa drugo nego poziv na nove sukobe i vraćanje u devedesete godine, iz kojih Janša, izgleda, nikada nije izašao, ocenio je danas predsednik SDPS Rasim Ljajić.\n„Ovo je najbolji primer kako nacional – populisti olako potežu za rešenjima, koja na prvih pogled izgledaju jednostavno i logično, a u suštini, umesto jednog, otvaraju na desetine novih problema u regionu“, naveo je Ljajić u pisanoj izjavi za Tanjug.\nPrema njegovim rečima, Janša smatra da se državne granice moraju poklapati sa etničkim, što znači da u jednoj državi mogu živeti isključivo pripadnici jedne homogene etničke grupe, a ta teorija iz 19. veka nas je, dodaje, i odvela u ratove devedesetih,\n„Janša bi ponovo, sa pristojne udaljenosti, da posmatra nove etničke sukobe, ili eventualno “humano preseljenje“ stanovništva iz jedne u drugu državu“, dodao je Ljajić.\nOn smatra da slovenački premijer na ovaj način želi da sebe prikaže važnijim nego što jeste u okviru EU, ali da više od toga zabrinjava činjenica da je on predsednik vlade zemlje koja je danas članica EU.\n„Ova izjava Janeza Janše mnogo više govori o stanju u EU, nego o samom Janši, koji je inače celu svoju političku karijeru obeležio skandalima i političkim egzibicionizmom“, zaključio je Ljajić.


Zaštita potrošača | Agencija Koncept - Pravno savjetovanje Mostar\nZakon o zaštiti potrošača BiH (Službeni glasnik BiH broj: 25/06)\nDa li znate da u slučaju ugovora zaključenih van poslovnih prostorija, (kao što su ugovori koje potrošači zaključuju sa telekom operaterima), trgovac je obavezan dati potrošačima pisano obavještenje o njihovom pravu da raskinu ugovor u roku od 15 dana zajedno s imenom i adresom lica kojem se raskid upućuje. Obavještenje mora sadržavati ime, odnosno firmu trgovca, njegovu adresu, datum slanja obavještenja, podatke potrebne radi identificiranja ugovora, posebno naznaku ugovornih strana, te predmet ugovora i njegovu cijenu, kao i rok za raskid ugovora (15 dana). U slučaju spora trgovac je dužan dokazati da je potrošač na vrijeme predao obavještenje iz ovog člana.\nDa li znate da je Zakonom o javnom redu i miru HNK/Ž propisano ko u stanu stvara ili izaziva nepotrebnu buku galamom, lupanjem ili puštanjem pretjerano glasne muzike usljed čega dolazi do negodovanja i uznemirenja građana ili stanara u stambenoj zgradi, kaznit će se novčanom kaznom od 200 do 400 KM.\nDa li znate da je Zakonom o javnom redu i miru HNK/Ž propisano ko na javnom mjestu remeti javni red i mir puštanjem preglasne muzike, izvođenjem ili reprodukcijom teksta, pjesama i muzike, bez odobrenja ili suprotno odobrenju nadležnog organa kaznit će se novčanom kaznom od 600 do 1.000 KM ili kaznom zatvora do 60 dana.\nPoslodavac ne može odbiti da zaposli ženu zbog njene trudnoće niti može za vrijeme\ntrudnoće, korištenja porođajnog odsustva, te za vrijeme korištenja prava iz čl. 63., 64. i 65. ovog zakona otkazati ugovor o radu ženi, odnosno radniku koji se koristi nekim od spomenutih prava.


„Sve što se dešava i što se može desiti biće reakcija. Mi kao narod i kao Republika Srpska moramo reći da je ovo poslednja linija odbrane našeg dostojanstva”\n– U suprotnom, Republici Srpskoj nije ostavljen izbor i neka se niko kasnije ne čudi koracima koje ćemo preduzeti. Mi za ovu situaciju ne snosimo nikakvu odgovornost, niti smo preduzeli bilo kakvu akciju u pravcu destabilizacije BiH. Sve što se dešava i što se može desiti biće reakcija. Mi kao narod i kao Republika Srpska moramo reći da je ovo posljednja linija odbrane našeg dostojanstva – ukazao je srpski član Predsjedništva BiH.\nNATO ostaje predan partnerstvu sa Bosnom i Hercegovinom i pomirenju u zemlji, i za tu organizaciju je poricanje genocida neprihvatljivo, rečeno je Feni iz sedišta NATO u Briselu.\n„Genocid u Srebrenici bio je jedan od najgorih zločina u Evropi od završetka Drugog svetskog rata. Bosna i Hercegovina je prošla dugačak put u obnovi poverenja između zajednica. Da bi se pomirenje nastavilo, put napred mora uključivati priznanje patnji koje su se dogodile”, odgovoreno je Feni iz NATO-a na molbu za komentar najava člana Predsedništva BiH iz RS Milorada Dodika da će pokrenuti proces odvajanja RS, kao i da će sprečiti rad institucija BiH u RS-u (Tužilaštvo, SIPA), nakon što je visoki predstavnik Valentin Incko doneo zakonske izmene kojima se zabranjuje negiranje genocida, zločina protiv čovečnosti i ratnih zločina utvrđenih pravosnažnim presudama nadležnih međunarodnih i domaćeg suda i kazne za počinioce.\n„NATO ostaje predan našem partnerstvu sa Bosnom i Hercegovinom i pomirenju u zemlji. NATO saveznici su jasno istakli da podržavaju teritorijalni integritet BiH i više puta su zahtevali od političkih lidera da izbegavaju retoriku podela”, navedeno je u odgovoru Feni.\nSavez nezavisnih socijaldemokrata (SNSD) objavio je spot pod nazivom „Branimo istinu – ne damo Srpsku” u kome srpski član Predsedništva BiH i lider te stranke Milorad Dodik ističe da je posle nametanja zakona o zabrani negiranja genocida spreman da odmah proglasi samostalnost RS.\nDodik u spotu, u kome su upotrebljeni raniji snimci proslave Dana republike, 9. januara, sastanaka sa predsednikom Srbije Aleksandrom Vučićem, njegovo svedočenje pred Haškim tribunalom i drugi snimci, poziva celu Republiku Srpsku da se okupi, navodeći da je „ovo ključni trenutak da li ćemo kao narod opstati ili ćemo kroz kratko vreme izgubiti šansu da postojimo na ovim prostorima”.\nIzvor N1 Sarajevo/Fena/N1, 25. jul 2021.\nPostupci ili prijetnje vezane za raspad Bosne i Hercegovine (BiH) su neprihvatljivi i u suprotnosti su sa Dejtonskim mirovnim sporazumom i Ustavom BiH, koji entitetima ne daju pravo na otcjepljenje, rečeno je agenciji Fena iz Ureda za odnose s javnošću Ambasade Sjedinjenih Američkih Država (SAD) u BiH.\n„Politički, vjerski, i lideri u zajednicama, kao i mediji koji izvještavaju o njima imaju odgovornost da se fokusiraju na konstruktivan dijalog umjesto na retoriku podjela. Republika Srpska je integralni dio Bosne i Hercegovine i izolacija nije u interesu njenih građana. Svi lideri se trebaju okrenuti ključnim zadacima demokratskog rukovođenja i reformama koje vode ka izgradnji bolje budućnosti za sve u Bosni i Hercegovini”, rečeno je Feni na molbu za komentar najave člana Predsjedništva BiH iz bosanskohercegovačkog entiteta Republika Srpska (RS) Milorada Dodika da će ovaj entitet krenuti u proces disolucije i spriječiti rad institucija BiH (Tužilaštvo BiH, Državna agencija za istrage i zaštitu SIPA), nakon što je visoki predstavnik Valentin Incko proglasio zakonske izmjene kojima se zabranjuje negiranje genocida.\nKako je odgovoreno Feni, sve žrtve ratova u BiH zaslužuju pravdu, a to je pitanje ljudskih prava i niko ne treba iskorištavati stradanja bilo kojih žrtava radi ostvarivanja političke koristi.\nUtvrđivanje individualne odgovornosti za ratne zločine i odbacivanje navoda o kolektivnoj odgovornosti su podjednako važni za iscjeljivanje rana i izgradnju povjerenja, ističe se.\n„Sjedinjene Američke Države ostaju čvrsto privržene Bosni i Hercegovini kao demokratskoj, multietničkoj, suverenoj i nezavisnoj državi sa neupitnim teritorijalnim integritetom i njenoj budućnosti koja je najbolje zagarantovana u evroatlantskoj zajednici zemalja. Postupci ili prijetnje vezane za raspad Bosne i Hercegovine su neprihvatljive i u suprotnosti su sa Dejtonskim mirovnim sporazumom i Ustavom Bosne i Hercegovine, koji entitetima ne daju pravo na otcjepljenje”, rečeno je iz Ureda za odnose s javnošću Ambasade SAD-a u BiH.\nIzvor Radio Slobodna Evropa, 24. jul 2021.\nGalijašević: Ovo je poziv na ratne sukobe\n„Ovo pitanje je moralo biti razrešeno na nivou naroda u BiH obzirom na to da postoji dovoljno razloga da povedu debatu o pitanjima rata i nekim spornim događajima o kojima sada na svim stranama postoji dovoljno informacija za ozbiljniju debatu i konačno raščišćavanje tih pitanja”, rekao je Galijašević.\n„Incko u stvari nastavlja Prvi svetski rat i ideju aneksije BiH koja nema utemeljenja ni u Dejtonskom sporazumu ni u takozvanim bonskim zaključcima iz 1997. godine, na koje se Incko poziva”, smatra Galijašević.\nNaveo je da se u tački na koju se Incko poziva kaže: „Mi pozdravljamo odluku visokog predstavnika Karlosa Vestendorfa (bivši visoki predstavnik u BiH) da donosi obavezujuće odluke i mere” i dodao:\n„Znaju li u Austriji, zna li Incko, znaju li na zapadu koji ga podržava u ovome šta su odluke, šta mere, a šta zakoni? U toj odluci jasno je rečeno ‘pozdravljamo nameru da se uloga visokog predstavnika u interpretaciji Dejtonskog sporazuma podrži merama i pojedinim odlukama’. Ovde nije reč o interpretaciji već o menjanju, o novim zakonima”.\nIzvor Tanjug/Informer, 24. jul 2021.\nPreporučujemoambasada SADBiHValentin InckogenocidMilorad DodikNATORepublika SrpskaSrebrenicaDževad Galijašević


Vreme neumitno prolazi, a sve promene koje se dešavaju na globalnom planu u direktnoj su vezi i sa promenama u svetu dizajna i dekoracije domova...\nI upravo će sve te promene prirodno uticati na trendove koje ćemo iskusiti u godini koja je pred nama. Od stvaranja prostora koji omogućavaju vlasnicima kuća da provode više vremena u zatvorenom prostoru do zdravijih i daleko veselijih domova, u poslednjih nekoliko godina dnevne sobe prihvataju potpuno novi trend.\nMnogi od najboljih trendova dnevnih soba u narednoj godini imaju za cilj da oblikuju domove koji su privlačni, elegantni i stavljaju naglasak na opšte blagostanje čoveka. Savršene dnevne sobe sa savremenim uglađenim stilom više nisu najveći hitovi. Umesto toga, na scenu dolaze dnevne sobe koje kombinuju različite „organske“ atribute, istovremeno osiguravajući da se savršeno uklapaju u trpezarijski prostor i kuhinju u okruženju otvorenog plana.\nOd zelenila, preko starinskog dekora, pa sve do multifunkcionalnih prostora, ovo je pogled na trendove koji će zasigurno oblikovati izgled dnevnih soba u 2022. godini...


DESET GODINA NEKAŽNJIVOSTI\n"Sramno je i skandalozno da se - na desetu godišnjicu vukovarskog masakra - trojica optuženih oficira i dalje nalaze na slobodi" - izjavio je danas agenciji SENSE zamenik glavnog tužioca Haškog tribunala, Grejem Bluit/Graham Blewitt. "Znamo gde se nalaze, znamo da primaju armijske penzije i da su pod zaštitom vlasti SRJ i smatramo da se takva sramna situacija ne sme nastavljati." Zbog toga, nastavlja Bluit, haško tužilaštvo poziva međunarodnu zajednicu da obnovi pritisak na vlasti u Beogradu kako bi konačno ispunile svoju međunarodnu obavezu i predale tribunalu optužene oficire bivše JNA: Veselina Šljivančanina, Mileta Mrkšića i Miroslava Radića.\nOptužnica protiv "Vukovarske trojke" podignuta je još u novembru 1995. a sredinom 1996. izdate su i međunarodne poternice za optuženima. Savet bezbednosti UN je, u dva navrata, od vlasti u Beogradu izričito zahtevao njihovo "momentalno i bezuslovno" hapšenje i transfer u Hag: prvi put u tzv. Predsedničkom saopštenju 1996. a zatim, novembra 1998. u obavezujućoj Rezoluciji 1207. Ta je rezolucija doneta na osnovu ovlašćenja iz Glave VII Povelje UN, što znači da ima istu pravnu snagu kao, recimo Rezolucija 1244 posvećena Kosovu, na čijem punom poštovanju uporno insistiraju vlasti Beogradu.\nNije isključeno da se Savet bezbednosti i treći put "pozabavi" trojicom optuženih za Vukovarski masakr. Glavni tužilac Karla/Carla del Ponte će, naime sledeće sedmice podneti redovan godišnji raport Savetu bezbednosti, u kojem će - kako je danas najavio njen zamenik, Grejem Bluit - posebno ukazati na odbijanje vlasti SRJ da predaju tribunalu "Vukovarsku trojku, čime se direktno dovodi u pitanje autoritet ne samo tribunala, već i samog Saveta bezbednosti. Nakon Njujorka, Karla del Ponte će, kako saznajemo, sa sličnom porukom o odnosu SRJ prema tribunalu obići i više evropskih prestonica.


nezaposleni Архиве - Biznis i Finansije\nHome\tTags\tPosts tagged with "nezaposleni"\nSamo na prvi pogled, kontradiktorni su podaci prema kojima je u Srbiji broj zaposlenih za stalno, nakon uvođenja vanrednog stanja porastao za oko 400 ljudi, a da je istovremeno zabeležen i rast onih koji su se iz radnog odnosa prijavili na evidenciju nezaposlenih.\nStručnjaci objašnjavaju da je uvećanje broja novozaposlenih „povukao“ javni sektor gde je u stalni radni odnos primljen veliki broj onih koji su radili po ugovorima kao i onih sa prvim zaposlenjem, što se u najvećoj meri dogodilo u zdravstvu.\nS druge strane, „priliv“ u Nacionalnoj službi za zapošljavanje potiče iz privatnog sektora i ubrzava se uprkos merama koje je država najavila kako bi se sačuvalo što više radnih mesta.\nU Centralnom registru obaveznog socijalnog osiguranja kažu za Danas da je do sredine marta, nakon čega je uvedeno vanredno stanje, broj prijavljenih na neodređeno vreme iznosio 1.562.478 lica.\n– U toku marta i aprila broj zaposlenih lica se svakodnevno menjao (u opadajućem trendu). Poslednjih dana je trend porast broja zaposlenih na neodređeno i zaključno sa 5. aprilom broj prijavljenih iznosi 1.562.875 – navode u Centralnom registru gde prijavu i odjavu zaposlenih firme obavljaju elektronski.\nU Nacionalnoj službi za zapošljavanje kažu da se tokom marta i početkom aprila prijavilo 3.667 novih lica.\n– Od tog broja 2.047 lica (od čega u aprilu 900 lica) je bilo u radnom odnosu i podneli su zahtev za novčanu naknadu za slučaj nezaposlenosti. Ostala novoprijavljena lica su podneli prijavu iz drugih razloga, a najveći broj zbog učešća u programima subvencija koje obezbeđuje NSZ – navode u odgovoru Danasu.\nIpak, pretpostavlja se da je nezaposlenih više jer nemaju svi radnici mogućnost da se preko interneta prijave na evidenciju, mnogi od njih nemaju ni nameru da to učine, pa je pravi broj nezaposlenih u periodu od kada traje vanredno stanje teško utvrditi.\nPrema rečima Mihaila Arandarenka, profesora na Ekonomskom fakultetu u Beogradu, da država nije najavila mere podrške, broj zatvorenih radnih mesta bio bi sigurno veći.\n– Iako su date kratkoročno, do leta, bez njih bi se poslodavci lakše odlučivali da podele otkaze ili zatvore firme. Takve mere su uglavnom i druge države najavile, i to je bio dobar i psihološki potez i strategija za kupovinu vremena. Kako će se sve dalje odvijati niko ne zna, s obzirom da je recesija već tu, sleduje i depresija, jer će kasnije biti potrebno vreme da se „pohvataju konci“, sve veze koje su se pokidale – kaže Arandarenko i dodaje da je već sada izvesno da turizma gotovo neće biti, očekuje se vrlo malo ugostiteljstva i već je jasno da će period oporavka duže da traje.\nDa mere nisu dale očekivane rezultate jer su koncipirane tako da previše sporo mogu dati pozitivne rezultate a negativni efekti već su primetni, smatra Jovan Zubović, direktor Instituta za ekonomska istraživanja.\n– Ljudi su prostom računicom shvatili da ne mogu da prežive i dočekaju ono što je država predvidela. U suštini, trebalo je da mere budu mnogo direktnije i da brže stupe na snagu. Tačno je da sada ne postoji model šta treba primeniti, neke države su bile brže i konkretnije, druge su uradile isto što i mi. U suštini, potrebno je da se mnogo više porazmisli šta sve može biti. Kod nas se pošlo od pretpostavke da će se za tri meseca sve vratiti na staro, a ta polazna pretpostavka, sada je jasno, bila je pogrešna jer za tri meseca ništa neće biti isto, pa mere već sada treba menjati – objašnjava Zubović.\nOn ističe da o nezaposlenosti nemamo prave podatke jer se na NSZ ne prijavljuju svi nezaposleni, tako da je broj kojim se barata u velikoj meri potcenjen. Sada nemamo ni egzaktnu računicu efekta donetih mera a slika će biti nešto jasnija kada samozaposleni i poljoprivrednici počnu da dostavljaju svoje izveštaje.\n– U studiji koju smo u Institutu napravili, ima procena da je već od prvog dana ugroženo oko 400.000 radnih mesta i najviše pažnje je trebalo usmeriti na te kategorije koje potiču iz hotelijerstva, sektora usluga, proizvodnje i prerađivačke industrije jer i tamo gde je rad nastavljen, morao je da bude smanjen zbog primene zdravstvenih mera. Tako veliki broj pogođenih ljudi trebalo je tretirati drugačije, ne minimalac koji stiže za dva meseca već je mnogo više trebalo izaći u susret firmama oslobađanjem od poreza i doprinosa a da se kasnije podvlači crta – naglašava Zubović i zaključuje da je ovo neplansko trošenje budžetskih sredstava kojih i inače nemamo dovoljno.\nProcedura za onlajn prijavu na biro\nPravo na novčanu naknadu u Srbiji ima svaka nezaposlena osoba koja je bila obavezno osigurana za slučaj nezaposlenosti najmanje 12 meseci neprekidno ili sa prekidima u poslednjih 18 meseci. U vanrednom stanju nezaposlenima nije ukinuta mogućnost da se prijave za ovu vrstu naknade, i to može da se učini i elektronski i to tako što će se na mejl NSZ poslati neophodna dokumentacija.\nBudući korisnik tako treba da priloži elektronski formular za ostvarivanje novčane naknade i obrazac za prijavljivanje na evidenciju elektronskim putem. Neophodno je u mejlu dostaviti NSZ-u i potvrdu o ukupnom stažu ili kopiju radne knjižice, ličnu kartu, potvrdu od poslodavca o zaradama i o promeni, odnosno ođavi sa obaveznog socijalnog osiguranja. Na sajtu NSZ nalaze se detaljnije informacije, kao i spisak sa mejlovima na koje dokumentacija može da se pošalje (drugačije su imejl adrese od grada do grada).\nMeđu dokumentima koji se traže je i rešenje o prethodnim primanjima novčane naknade sa biroa. Ukoliko neko nema to rešenje, prijavu može poslati i bez toga, samo to naglasiti u telu mejla, a službenici NSZ će to proveriti. Kako nam je rečeno u jednoj od beogradskih filijala, kada provere sve dokumente u što kraćem roku javljaju se sa povratnom informacijom.


Švedski sud danas o privođenju Juliana Assangea\nPred sudom u Švedskoj danas će biti razmatran zahtjev tužilaštva za privođenje osnivača “Vikiliksa” (WikiLeaks) Džulijana Asanža (Julian Assange) prema optužbama za silovanje.\nZamjenik državnog tužioca Švedske Eva Marija Person (Eva-Marie Persson) izjavila je da će ona, ukoliko Okružni sud Upsala odobri zahtjev, objaviti evropski nalog za hapšenje Asanža.\nSud u Upsali nedavno je odbacio zahtjev Asanžovog advokata u Švedskoj Pera Samuelsona da odgodi proces.\nIstražilac UN za ljudska prava Nils Melcer (Mils Melzer) izjavio je krajem prošle sedmice da je osnivač “Vikiliksa” bio izložen “psihičkoj torturi” negativnom kampanjom koju protiv njega vode mediji, sudije i uticajne političke ličnosti.\nAsanž je prošle sedmice bio suviše bolestan da bi mogao da se javi iz zatvora, posredstvom video-veze, na saslušanju o zahtjevu Sjedinjenih Američkih Država (SAD) za izručenje.\nRočište o izručenju osnivača Wikileaksa Juliana Assangea Sjedinjenim Američkim Državama (SAD) nastavit će se u septembru, nakon što je odgođeno u aprilu...\nDrugi dio sudskog procesa o izručenju osnivača WikiLeaksa Juliana Assangea SAD-u neće se održati u svibnju kako je bilo planirano, rekla je...


KULTURNI CENTAR RIBNICA NAJAVIO FESTIVAL UMETNOSTI “MAGLIČ” · Kraljevo.online\nNASLOVNA KULTURA KULTURNI CENTAR RIBNICA NAJAVIO FESTIVAL UMETNOSTI “MAGLIČ”\nKULTURNI CENTAR RIBNICA NAJAVIO FESTIVAL UMETNOSTI “MAGLIČ”\nKraljevo – Na Trgu srpskih ratnika održana konferencija za novinare povodom najave Festivala umetnosti „Maglič“.\n„Gostujuća zemlja na ovogodišnjem Festivalu umetnosti „Maglič“ je Republika Makedonija. Prema nezvaničnim informacijama, u Kraljevu živi oko dve hiljade Makedonaca. Pozivam i njih i sve ljubitelje makedonske kulture da dođu na festival i uživaju u programu koji smo priredili u saradnji sa lokalnim udruženjem „Kiril Pejčinović“ i Nacionalnim savetom makedonske zajednice u Republici Srbiji“, rekla je Elizabeta Todorović, direktorka Kulturnog centra „Ribnica“ Kraljevo.\nProgram počinje u petak 2. juna u 19 časova u Galeriji Kulturnog centra u Ribnici otvaranjem izložbe slika i skulptura Društva likovnih umetnika Makedonaca u Srbiji.\nDruštvo likovnih umetnika Makedonaca u Srbiji – DLUMS, formirano je 2012. godine od istaknutih likovnih makedonskih stvaralaca koji žive u Srbiji, sa ciljem da se predstavi i afirmiše njihovo celokupno stvaralaštvo. Društvo čine istaknuti likovni stvaraoci sa velikim brojem izložbi i priznanja, koji svojom delatnošću žele da budu spona između Republike Srbije i Republike Makedonije na polju likovne umetnosti. Veoma su aktivni učesnici u likovnom životu Srbije preko svojih strukovnih udruženja.\nIstovremeno će biti predstavljena i tradicionalna makedonska kuhinja. Tako će posetioci moći da probaju neka od najpoznatijih makedonskih jela, kao što su štipska pastrmajlija, zelnik, pogače, kiflice, pite sa urdom, prilepske sarmice, malidžano i naravno tavče.\nNacionalni savet makedonske nacionalne zajednice u Republici Srbiji predstaviće svoje izdavaštvo.\nMuzički program održaće se na Trgu srpskih ratnika.\nU subotu 3. juna u 20 časova nastupiće mlada etno pevačica Danica Krstić, koja je članica grupe „Balkanika“ i bila u užem izboru za predstavljanje naše zemlje na Evroviziji.\nNakon nastupa Danice Krstić, na centralnom trgu od 22 časa održaće se koncert poznatog makedonskog muzičara Vlatka Stefanovskog i njegovog tria.\nU nedelju 4. juna u 20 časova nastupiće KUD „Ratina“ iz Ratine, a zatim od 21 čas i 30 minuta, publici će se predstaviti makedonska etno senzacija „Ljubojna“.


Politika: Pajtić najavljuje PROTEST sa poljoprivrednicima ispred SKUPŠTINE SRBIJE - BalkaniYUm.TV '); } //]]>\nPajtić se na zahtev paora sastao sa predstavnicima 17 udruženja poljoprivrednika, a oni su razgovarali o štetnosti novog Zakona o poljorpivrednom zemljištu, o kome se danas vodi žučna rasprava u Skupštini Srbije.\n- Ovakav Predlog zakona omogućiće tajkunima da iznajme najbolju državnu zemlju na 30 godina. Zakon je diskriminatorski, jer će novac biti uzet od malih poljorpivrednika i ovaj propis vređa sve građane Srbije, a najviše Vojvođane, gde se nalazi najveći deo državne zemlje - kazao je Pajtić.\nOn je pozvao premijera Srbije Aleksandra Vučića i poslanike parlamenta da ne dozvole donošenje ovog zakona.\n- Ako zakon bude izglasan, pozivam predsenika Tomislava Nikolića da u skaldu sa svojim nadležnostima zakon vrati na razmatranje - dodao je pokrajinski premijer.\nUkoliko se to ne desi, on najavljuje proteste ispred zgrada predsedništva i parlamenta u Beogradu, jer su oni odgvorni za donošenje zakona.\nPajtić poziva predsednika Nikolića da ne potpiše zakon\nPredsednik Asocijacije poljoprivrednika Vojvodine Miroslav Kiš je nakon sastanka kazao da paori iz Vojvodine protestuju više od 30 dana, ali da će sada traktore ostaviti i okupiti se u Beogradu.\n- Iskoristićemo svoje pravo i radikalizovaćemo proteste. Očekuje da se zakon povuče iz procedure - kazao je Kiš.\nPredstavnici poljoprivrednika sastaće se u 14 časova i sa predsednikom Skupštine Vojvodine Ištvanom Pastorom i razgovaraće sa njim o istim pitanjima.\nPodsetimo, udruženja poljorpivrednika zatražila su sastanak sa predstavnicima pokrajinske vlade, jer na njihovu tiribinu, na kojoj se govorilo o novom zakonu o poljoprivrednom, zemljištu nije došao nijedan predstavnik republičke vlasti, kao ni ministarka poljoprivrede.


PANČEVO: Srbija najbolja na Balkanskom šampionatu u vožnji zaprega (FOTO) | 013 info\nFoto: Igor Stošić\nPANČEVO: Srbija najbolja na Balkanskom šampionatu u vožnji zaprega (FOTO)\nDragan Vujačić\tSre, 04/07/2018 - 10:07\nMilan Gaković, kapiten reprezentacije Srbije, poneo je naziv najboljeg takmičara na Balkanskom šampionatu u vožnji zaprega, održanom od 29. juna do 1. jula na Starom Tamišu. Najbolja reprezentacija je reprezentacija Srbije, ispred Hrvatske i Rumunije.\n- Poljoprivredno dobro „Stari Tamiš" odnosno Kompanija „Almeks" pokazali su još jednom gostoljubivost i odličnu organizaciju, čime su potvrdili da je reč o domaćinskoj kompaniji koja može da služi za primer u mnogim granama agrara, pa i u konjičkom sportu, rekao je Željko Radošević, pomoćnik ministra poljoprivrede.\nBalkanski šampionat je sadržao takmičenja u dresuri, maratonu i preciznosti u vožnji.\n-Srećan sam što sam osvojio titulu sveukupnog pobednika i pobednika u preciznoj vožnji, kao i što je reprezentacija Srbije trijumfovala, veli Milan Gaković.\nAkoš Berenji, takođe reprezentativac Srbije i najmlađi takmičar sa 18 godina, oduševljen je uspehom i gostoprimstvom ljudi iz „Almeksa",. Reči hvale za organizaciju imaju i ostali akteri Balkanskog šampionata koji je trajao tri dana i koji je opravdao očekivanja i pored teških vremenskih uslova prva dva dana.\nPančevo Stari Tamiš zaprega konji almex šampionat


Vitezovi na Vršačkom bregu\nsreda, 25. mart 2015. 17:08h\nDruštvo za očuvanje kulturnog nasleđa "Banaika" organizuje manifestacija "Vršački zamak - Viteški susreti", u okviru koje će se održati viteški turnir, 1. maja na Vršačkom bregu.\nProjekat vršački zamak- Viteški susreti je zamišljen kao nova turistička i kulturna manifestacija. Centralni deo manifestacije biće viteški turnir, koji će se održati na platou kod Kapele Svetog Krsta (Crkvice). Turnir će biti praćen različitim muzičkim i dramskim segmentima, koji će se održavati i na platou kod Kapele, i u podnožiju vršačkog zamka. Uz ovo biće postavljeni i štandovi gde će se promovisati vina, stari zanati i organizovati prodaja suvenira. Centralna manifestacija planirana je da se realizuje 01. maja 2015 godine, kaže Sanja Đurđev, organizatorka i članica "Banatike".\nDruštva za očuvanje kulturnog nasleđa „Banatika“ ima za cilj očuvanje i popularizacija kulture, izuzetnog nasleđa Vršca, nadamo se, uvođenje novih tradicija koje bi pomogle da Vrščani budu bolje upoznati sa tekovinama prošlosti ovog kraja.\nNaš projekat „Vršački zamak - grad vitezova“ ima za cilj da oživi jedan period iz prošlosti našeg grada koji je ključan za sam nastanak Vršca i njegovog najprepoznatljivijeg simbola – Vršačkog zamka, i da se kao takav ustali. Sa tekućom aktuelizacijom i obnovom zamka, došli smo na ideju da 1. maja organizujemo manifestaciju čija bi centralna atrakcija bila viteški turnir u kome bi učestvovale viteške družine iz Srbije. Pevačka društva i besednici su pozvani kako bi obogatili dešavanje. Isplaniran je prateći program koji uključuje predavanja i edukativne radionice za decu, a opština Vršac je pokrovitelj projekta i dala nam je na raspolaganje plato oko Kapela svetog Krsta, gde bi se program održao, objašnjava Sanja Đurđev za MOJKraj.rs.


Venger prezadovoljan, posebno pohvalio dvojicu igrača - Sportske.net\nVenger prezadovoljan, posebno pohvalio dvojicu igrača\nTrener fudbalera Arsenala Arsen Venger rekao je da je prezadovoljan večerašnjom pobedom protiv Čelsija i da je njegova ekipa "sa stilom" prekinula loš niz protiv gradskog rivala.\nMesute, ti si genije!Arsenal razbio Čelsi, Konte vezao tri meča bez pobede!Arsenal razbio Čelsi, Konte vezao tri meča bez pobede!Matić i Bane prvi na udaru, Arsenal ih razbija!Matić i Bane prvi na udaru, Arsenal ih razbija!\nArsenal je večeras na svom terenu pobedio Čelsi sa 3:0 i ostvario prvu prvenstvenu pobedu u međusobnim duelima još od oktobra 2011. godine. Pre večerašnjeg meča Arsenal nije postigao gol protiv Čelsija u poslednjih šest prvenstvenih utakmica.\nVenger je rekao da Fransis Kokelan tokom večerašnje utakmice povredio koleno i da se radi o istoj povredi od prošle godine.


Na konkurs za upis dece u beogradske vrtiće stiglo 17.806 validnih prijava - Beogradski Portal\nNa konkurs za upis dece u beogradske vrtiće stiglo 17.806 validnih prijava\nSlavko Gak, foto: Grad Beograd\nNa konkurs za mesto u beogradskim vrtićima stiglo je 17.806 validnih zahteva, što je broj do kog se došlo nakon analize zahteva i odbacivanja dupliranih prijava, izjavio je gradski sekretar za obrazovanje i dečju zaštitu Slavko Gak.\n– Ovo je za nas jako dobra pozicija, broj zahteva je manji nego prošle godine, a broj slobodnih mesta veći. Grad Beograd će ove godine, uz pomoć privatnih vrtića, konačno ukinuti listu čekanja i to je najvažniji rezultat u ovom sektoru – rekao je Gak.\nGak je precizirao da na ovogodišnjem konkursu u beogradskim državnim vrtićima ima mesta za 13.955 mališana, ali i da to nije konačna brojka.\n– Pokrenuli smo projekat izgradnje 25 vrtića. Od prošlog konkursa otvorena su tri nova vrtića, još toliko novih ćemo otvoriti ove godine, dok ćemo u toku leta svuda gde je to moguće odobravati proširenje kapaciteta i do 20 odsto – napomenuo je Gak.\nU odnosu na konkurs od pre pet godina, kada je bilo 7.000 slobodnih mesta u predškolskim ustanovama u Beogradu, poslednjih godina broj slobodnih mesta je dupliran i raste.\n– Beograd se brzo širi, potrebe za vrtićima su veće i hvatamo korak sa tim. Cilj je bio podizanje obuhvata dece i to smo uspeli pa danas u vrtiće ide oko 75 odsto dece, što je veliki rast u odnosu na nekadašnjih 45 procenata – precizirao je Gak.\nPreliminarne liste upisanih mališana u predškolske ustanove biće objavljene 6. juna, a roditelji do 15. juna imaju rok za žalbu.\nPrema Gakovim rečima, do 24. juna sve žalbe će biti razmotrene, a u proseku se oko 40 odsto njih odobri budući da se najčešće radi o specifičnim slučajevima gde se mora naknadno dokumentovati prioritet.\nRoditelji čija deca budu ispod crte na listi za željeni državni vrtić moći će da ih, uz odbijenicu, upišu u privatne vrtiće, uz subvenciju Grada.


Ako nam otmu Kosovo, pitanje je šta će biti sa ostatkom - Sputnjik Srbija\n20:52 19 April 2021\n© Foto : Milan Andrić\n07:00 12.07.2020 (osveženo 11:37 12.07.2020) Preuzmite kraći link\nOvo za Sputnjik kaže istoričar Miloš Ković, predavač Prizrenske letnje duhovne škole, treće po redu, koja će biti održana i ove godine, iako zbog koronavirusa studenti ne mogu da posete Kosovo i Metohiju.\nMladi iz Srbije, Republike Srpske i Crne Gore sa duhovnicima koji tamo žive razgovaraće preko interneta.\nStudenti ispred zadužbine Svetog Stefana Dečanskog, bisera svetske kulturne baštine pod zaštitom Uneska.\nZa učešće na predavanjima čija je glavna tema kosovski zavet prijavilo se 85 studenata, ali će, zbog velikog interesovanja, ovogodišnju onlajn školu moći da prate svi koji su zainteresovani.\nPredavači treće Prizrenske duhovne škole, koja je organizovana u okrilju Eparhije raško – prizrenske su i otac Andrej Dečanac, Srđan Ratković, otac Sava Janjić, otac Ilarion Draganački, Feđa i Blaža, članovi benda „Beogradski sindikat“, novinar i publicista Živojin Rakočević, profesorka iz Orahovca Olivera Radić i Arno Gujon.\nKović smatra da su škola i njena tema izuzetno važni u aktuelnom trenutku. Današnji mladi mnogo su otvoreniji od prethodnih generacija, ali su i manje pod uticajem povoljnih ideologija, to je važno, kaže.\nStudenti iz Srbije, Republike Srpske i Crne Gore - duhovni razgovori sa ocem Savom.\nKović dodaje da se mladi ne informišu preko klasičnih medija, da vrlo malo gledaju televiziju, uglavnom na internetu biraju ono što ih interesuje, a pažnja im je rasuta. Veruje da će ova moderna forma, predavanja putem internet platforme, privući pažnju mladih, a posebno tema.\n„Obnova pobožnosti uočava se kao svetski trend, ne samo na Balkanu, već u Sjedinjenim Američkim Državama, na celoj južnoj hemisferi, bez obzira da li govorimo o hrišćanskom ili muslimanskom svetu. Jedini izuzetak od tog trenda je zapadan Evropa. Ta obnova pobožnosti kao alternative dominantnom materijalističkom diskursu, čak bih rekao nihilističkom, to je upravo uočljivo među mladim ljudima. Za njih je to neka vrsta alternativne kulture“, kaže Miloš Ković.\nOn ne propušta priliku da sa svojim studentima ode na Kosovo i Metohiju. Među njima nisu samo verujući mladi ljudi. Mnogi odlaze na Kosovo da bi naučili nešto o tradiciji, o predanju, ali i da bi razumeli ono što se danas dešava u političkom smislu.\nSa decom Orahovca - najlepša uspomena iz Metohije\n„Za njih je ogromno iskustvo ulazak u srpska geta, Orahovac, Veliku Hoču, Šilovo, Goreždevac, Gračanicu koja je takođe veliki geto. Oni više nisu isti kada se vrate sa Kosova i Metohije. Da bi ste to osetili, ne morate da budete pobožni u konvencionalnom značenju te reči. Tu se kosovska tema ukazuje kao pitanje smisla srpske istorije i smisla opstanka srpskog naroda u ovom trenutku“, kaže Ković i dodaje da odlaskom studenti shvataju da su se susreli sa pitanjem golog opstanka države, jer je, ako nam otmu Kosovo i Metohiju, pitanje šta će bti sa njenim ostatkom Srbije.\nLetnju prizrensku duhovnu školu je pokrenuo veroučitelj iz Beograda, Darko Nikolić, koji smatra da svako za života treba makar jednom da ode na Kosovo, jer je tamo, kako kaže, ključ za svakoga ko traga, ne samo za nacionalnim identitetom, već i za sopstvenim. Upravo zbog toga je glavna tema škole kosovski zavet, višeslojna misao koja deluje komplikovano, ali stvar je u tome da može da joj se pristupi iz različitih uglova, kaže Nikolić za Sputnjik.\nVeliki utisak na studente ostavili su sveštenici i monasi koji žive na Kosovu i Metohiji, ali i oni koji gotovo da ne govore, već u tišini obavljaju svoje poslušanje.\n„Taj zavet u svakom vremenu treba da se nanovo tumači i produbljuje, da se pronalazi njegov smisao. On nije ništa drugo, već nastavak Novog zaveta, i izvan evanđeljskog konteksta ne može da se posmatra. To je važno, jer su u današnje vreme mladi ljudi prilično beznadežni. Sve što im se nudi kao kulturni model, obrasci življenja, takvo je da svojom snagom ostavljaja nezasitost ili gorak ukus. Oni koji se susretnu sa istinskim hrišćanskim predanjem, osete sitost, radost duše. Osete da je on po meri ljudskog dostojanstva“, kaže Nikolić.\nOn dodaje da se za ovogodišnju školu prijavila i većina učesnika iz prethodnih godina, što je još jedna dokaz da je na pravom putu.\n„Za ove tri godine postali smo jedna velika porodica. Letnja duhovna škola je u njihovim životima mesto od posebnog značaja. Mnogi su izmenili svoj život, toliko je snažno na njih uticalo to što su doživeli i čuli za nedelju dana provedenih na Kosovu i Metohiji“.\nPrizrenska letnja duhovna škola počinje u ponedeljak i moći će da se prati na fejsbuk stranici manastira Visoki Dečani.\nMiloš Ković, kosovski zavet, Prizrenska letnja duhovna škola, studenti, Kosovo i Metohija


Gotovo je! Nebojša Stefanović gubi partijski i državni legitimitet, dok će Dijana Hrkalović biti procesuirana!?! - EMBARGO 011\nVolja članova SNS širom Srbije biće veoma brzo ispoštovana, tako da će Stefanović biti uskoro razrešen sa svih partijskih funkcija, dok će, kako se još uvek nezvanično spominje, sam podneti ostavku sa mesta ministra vojnog i time potpuno otići u anonimnost posle višegodišnjeg ministrovanja…\nTime bi saga oko lika i dela Nebojše Stefanovića bila definitivno okončana bez ikakvih daljih istražnih trzavica i eventualnih optužnica!? Na to ukazuju i njegove poslednje izjave medijima u kojima i dalje javno daje bezrezervnu podršku predsedniku Vučiću, koga i dalje naziva svojim prijateljem, bez obzira što ima mnogo suprotnih tvrdnji i dokaza…\nTeško je, a ne oteti se utisku, da je ova opcija trenutno, njegov lični bingo, jer sve ono što se u policiji i na ulici dešavalo možda je zavredjivalo i drugačiji svršetak sage oko bivšeg ministra policije?! Očigledno je, da je preovladao onaj deo političke sentimentalnosti unutar vladajuće stranke, koji nije želeo da opoziciji daje Stefanovića kao topovsku hranu za napade na njih u srpskoj javnosti, pa otuda i ne čudi što i sam Stefanović i dalje sipa drvlje i kamenje na Djilasove i Šolakove medije – da šire laži i neistine o njemu i odnosu prema Vučiću!\nU narednim danima će posebno biti zanimljivo ko će sesti u upražnjenu fotelju prvog čoveka beogradskog odbora SNS?\nSpominje se više kandidata, ali, ne bi trebalo da bude iznenadjenje ako u nju sedne novopridošli član sa Novog Beograda?! Pogotovo što i još uvek aktuelni beogradski šef SNS godinama unazad nije imao nikakav odnos sa mnogim veoma bitnim ljudima u stranci, pa i dolazak “ ovog” ne bi mnogo uznemirio ionako odavno narušenu atmosferu beogradske političke idile! Ali bi zato pred predstojeće beogradske izbore doneo novi zamajac stranci koja ionako ima ogromnu podršku u glavnom gradu, pre svega zahvaljujući radu njenih čelnika, drastičnom poboljšanju životnih uslova Beogradjana i ličnog standarda…\nNovi prvi čovek naprednjaka u Beogradu imaće samo jedan zadatak, da probudi i na izbore izvede onaj deo gradjanstva koji do sada NIKADA nije glasao i da ih ubaci u prve redove nove podrške aktuelnoj vlasti! I da naravno uzdrma onaj deo lažne gradske elite koji je do sada uvek bio protiv svake vlasti u Beogradu?!\nAko je na neki način sudbina Nebojše Stefanovića definisana i zaokružena verovatno “ bez bukagija”, onda je sasvim otvorena priča u slučaju njegove bivše državne sekretarke, Dijane Hrkalović i svih drugih još neotkrivenih i neprocesuiranih spavača i logističara mafijaške hobotnice iz redova policije? Prema trenutno raspoloživim nezvaničnim informacijama, pred njima je težak put pokušaja da na sudu odbrane ono što se svima nama u ovom trenutku čini zaista neodbranjivim!


Prava deteta u Srbiji - šta su prioriteti i šta kažu deca\nPrava deteta u Srbiji – šta su prioriteti i šta kažu deca\nVesti Autor:N1 Beograd21. nov. 202022:47 > 22:48\nCentar za prava deteta obeležio je 20. novembar, Svetski dan deteta, onlajn konferencijom "Deca pitaju", a deca koja su učestvovala, kako je saopšteno, naglasila su da im je bitno, kad su u pitanju prava deteta, da rešenja funkcionišu u praksi, dodajući da ne vide rezultate u svakodnevnom životu.\nPodaci UNICEF-a u Srbiji ukazuju da širom sveta preko milijardu dece doživljava nasilje svake godine, da 663 miliona dece živi u siromaštvu, da svako četvrto, od desetoro dece, uzrasta od 10 do 14 godina doživljava psihološku agresiju od strane svojih roditelja, navedeno je u saopštenju Centra.\nDeca koja su učestvovala na konferenciji su, kako se dodaje, svim prisutnima naglasila da im je veoma važno da postoje rešenja koja funkcionišu u praksi, poručivši da je lepo da imamo institucionalne okvire, ali da nažalost, ne vide rezultate u svakodnevnom životu.\n„Potrebno nam je da pod hitno zajedno pređemo sa ideja o unapređenju prava deteta na realizaciju. Mislite na decu tokom ovih kriznih vremena, jer vi imate moć da kreirate bolju budućnost za nas“, zaključila su deca i mladi iz dečijeg Kluba DX, pri Centru za prava deteta, navodi se u saopštenju Centra za prava deteta.\nKonferenciju su svečano otvorili Jasmina Miković, direktorka Centra za prava deteta, Dejana Kostadinova, direktorka kancelarije UNICEF-a u Srbiji, Mateja Norčič Štamcar, zamenica šefa Delegacije Evropske unije u Srbiji i Nenad Vujić, direktor Pravosudne akademije.\nJasmina Miković, direktorka Centra za prava deteta, kako se navodi u saopštenju, istakla je da se ovaj dan obeležava da bi se skrenula pažnja javnosti na obaveze države i društva prema deci, kao i na aktuelne izazove sa kojima se deca suočavaju. Ukazala je i na brojne zablude koje su i dalje prisutne u javnosti o pravima deteta. Jedna od njih je i da više prava za decu, znači manje prava za odrasle, što nije tačno, jer smisao prava deteta nije zamena autoriteta ili anarhija već stvaranje preduslova za ostvarivanje ljudskih prava svakog pojedinca bez obzira na uzrast, dodaje se.\nU svom izlaganju Mateja Norčič Štamcar, zamenica šefa delegacije EU u Srbiji rekla je da se Evropska unija obavezuje da će poštovati najbolje interese deteta u svim politikama i naglasila da je zaštita prava deteta i jedan od prioriteta za politiku proširenja.\nKako bi ukazala na važnost problema sa kojima se deca susreću, Dejana Kostadinova, direktorka kancelarije UNICEF u Srbiji ukazala je na podatke UNICEF-a o deci koja su na različite načine ugrožena. „Širom sveta preko milijardu dece doživljava nasilje svake godine, a 663 miliona dece živi u siromaštvu. Svako četvrto, od desetoro dece, uzrasta od 10 do 14 godina doživljava psihološku agresiju od strane svojih roditelja. Najnoviji podaci MICS istraživanja pokazuju da nisu samo mala deca izložena nasilnom disciplinovanju kod kuće. Štetna praksa dečjih brakova koja predstavlja jedan od najtežih oblika nasilja i kršenja prava i dalje je stvarnost za preveliki broj devojčica u Srbiji. Još jedan od izazova je da se postaramo da se mladim učiniocima, žrtvama i svedocima krivičnih dela dosledno obezbeđuje odgovarajuća podrška, rehabilitacija i integracija. To bi trebalo da uradimo zajedno sa mladim ljudima”, rekla je gospođa Kostadinova i istakla da kada se deci pruži prilika da se njihov glas čuje, ona često pronađu moćna rešenja za probleme sa kojima se suočavaju“, istakla je direktorka kancelarije UNICEF-a u Srbiji.\nPrisutni stručnjaci analizirali su stanje prava deteta u Republici Srbiji i definisali prioritetne oblasti za zajednički rad relevantnih institucija i organizacija u cilju jačanja zaštite prava deteta. Glavna poruka konferencije bila je da je važno da težimo zajedničkom razumevanju najviših standarda prava deteta propisanih Konvencijom o pravima deteta i drugim međunarodnim dokumentima, navodi se.\nSagovornici koji su učestvovali na panelu na temu prava deteta u pravosuđu istakli su, kaže se u saopštenju Centra za prava deteta, da je važno da se u pravosudnim postupcima čuje glas deteta, a ne samo mišljenje. Takođe, dodaje se da je kao jedan od prioriteta prepoznata je potreba za većom informisanosti dece o njihovim pravima kroz obrazovanje, institucije i kanale komunikacije koje deca najviše koriste.\nBiljana Lajović, saradnica u oblasti podsticaja razvoja dece i mladih, naglasila je da je važno uključiti nastavnike i stručne saradnike u školama u projekte na temu pravosuđa po meri deteta, kako bi oni imali tačne informacije i mogli da informišu decu.\nPosebna pažnja na konferenciji posvećena je temi zaštite dece od nasilja. Ovim povodom prof. dr Nevenka Žegarac, sa Fakulteta političkih nauka Univerziteta u Beogradu, istakla je da je neophodna politička volja odraslih, ali pre svega mladih, da se uhvatimo u koštac sa ovim problem. „Deca vrlo dobro znaju kada je neko spreman da ih sluša i zato je potrebna naša duboka posvećenost, kako bismo unapredili ostvarivanje njihovih prava“, istakla je ona.\n„Kršenje prava deteta je trenutno sistemski problem. Nedostaje nam prepoznavanje oblasti prava deteta u obrazovanju, pravosuđu, zdravstvenom sistemu. Takođe nam je potrebna saradnja sa lokalnim, ali i republičkim institucijama. Kada se centri za socijalni rad, bolnice i druge institucije obrate ombudsmanu, znači da imamo ozbiljan problem“, rekao je zamenik Pokrajinskog ombudsmana, Milan Dakić, prenosi Centar.\ndecadelegacija eukonferencijaprava deteta


Vesti online / Sport / Fudbal / UEFA nemilosrdna prema Dinamu iz Zagreba\nUEFA nemilosrdna prema Dinamu iz Zagreba\nEvropska fudbalska unija (UEFA) kaznila je hrvatskog prvaka Dinamo iz Zagreba igranjem bez publike na Maksimiru za iduće dve evropske utakmice.\nZa drugu utakmicu predviđena je uslovna kazna u periodu od dve godine.\nUEFA je prijavila rasisticko ponašanje dela maksimirske publike, kao i korišćenje pirotehnike, ubacivanje predmeta na teren i blokirane prolaze na tribinama, na prvoj utakmici osmine finala Evropa lige koju je Dinamo 7. marta na svom stadionu igrao protiv Benfike.\nUkupna novčana kazna iznosi 67.000 evra. Iz UEFA je saopšteno da je Dinamu izrečena novčana kazna u visini od 47.000 evra zbog bacanja petardi i drugih predmeta, kao i blokiranja stepeništa na stadionu, prenosi Rojters.\nZbog rasističkog ponašanja navijača Dinamo je kažnjen sa 20.000 evra i jednom utakmicom bez publike, a ukoliko se sličan prekršaj ponovi u naredne dve godine, automatski će još jednu utakmicu igrati pred praznim tribinama.\nTo će biti iduće sezone u drugom pretkolu kvalifikacija za Ligu šampiona.\nFUDBAL Real u Moskvi pogađao prečku i stativu, a CSKA mrežu u 64. sekundi\nFUDBAL UEFA "žestoko" kaznila zagrebački Dinamo\nFUDBAL AEK prodavao skuplje karte navijačima Bajerna, sledi kazna\nFUDBAL UEFA kaznila Zvezdu sa 64.000 evra


Izraelski znanstvenici tvrde, da su po prvi puta u povijesti, djelomično OBRNULI proces staničnog starenja -- Znanost i tehnologija -- Sott.net\nPon, 23 Stu 2020 00:00 UTC\nPacijent nosi masku dok ima hiperbaričnu terapiju kisikom\nRanije je ista grupa istraživača ukazivala na blagodati terapije kiseonikom za ljudski mozak, izvještavajući o značajnim poboljšanjima kognitivne funkcije i funkcija moždanog tkiva u kontrolnoj grupi starijih dobrovoljaca.\nČini se da je grupa izraelskih istraživača naišla na nešto slično svetom gralu, pronalazeći način da ljudsko tijelo odvede "unazad u vremenu", ne samo usporavajući starenje, već i bukvalno poništavajući njegove efekte.\nU razgovoru za The Jerusalem Post, dr. Shai Efrati iz medicinskog centra Shamir u Beer Ya'akovu objasnio je da je kontrolna grupa zdravih odraslih osoba starijih od 65 godina doživjela preokret procesa starenja kada su smješteni u komoru pod pritiskom i dobijali čist kiseonik 90 minuta dnevno, pet dana u nedelji tokom tromjesečnog perioda.\n"Ne usporavamo samo propadanje - idemo unazad kroz vrijeme", rekao je dr Efrati za list, napominjući da su promjene na ćelijskom nivou zabilježene u tijelima ispitivane grupe jednake onim kakve su bili četvrtinu vijeka ranije.\nEfrati, koji je takođe vanredni profesor medicine na Medicinskom fakultetu u Sackleru i Sagol School of Neuroscience na Univerzitetu u Tel Avivu, kaže da, iako dugoročne efekte terapije tek treba utvrditi u naknadnim kontrolama, nauka sugeriše da terapija kiseonikom zaista ima potencijal da preokrene starenje i produži život.\n"Znamo da ljudi sa kraćim telomerima umiru ranije, tako da to ima smisla", rekao je, misleći na poklopce na kraju svakog lanca DNK koji štite naše hromozome od oštećenja tokom replikacije. Kako se ćelije repliciraju, telomeri hromozoma postaju sve kraći i kraći, što dovodi do starenja.\nTelomere je prvi otkrio sovjetski biolog Aleksej Olovnikov ranih sedamdesetih, koji je zauzvrat iznio hipotezu telomera o starenju i pretpostavio da je skraćivanje telomera povezano sa neispravnosti ćelija, što dovodi do prevalencije određenih starosnih smetnji i bolesti, uključujući karcinome.\nStudija iz Efratija, čiji su koautori više od desetak izraelskih ljekara, neuroznanstvenika, radiologa i istraživača, objavljena u časopisu Aging, koji je recenziran, posmatrala je 35 zdravih odraslih ljudi u penzijskoj dobi, podvrgavajući ih hiperbaričnoj terapiji kiseonikom oksigenacijom stopa od 100 procenata i pritiskom okoline iznad jedne apsolutne atmosfere kako bi se povećala količina O2 koju apsorbuju tjelesna tkiva.\nSesije od 90 minuta uključivale su 20-minutne intervale u kojima se od učesnika studije tražilo da skidaju maske po pet minuta da bi se nivo kiseonika normalizovao, što je na ćelijskom nivou protumačeno kao nedostatak kiseonika, za šta Efrati spekuliše da je ono što je pomoglo da se izazove ćelijska regeneracija.\nU intervjuu za JP, Efrati je upozorio ljude da ne eksperimentišu kod kuće. "Tamo ima puno smeća", rekao je, misleći na mnoge komercijalno dostupne takozvane hiperbarične alate. "To nije ono što se koristi u studijama, nije efikasno - i štaviše, moglo bi biti opasno", naglasio je on.\nNa kraju, ljekar je sugerisao da, iako je potrebno obaviti više istraživanja, rad njegovog tima nudi prvi dokaz na ćelijskom nivou da se starenje može preokrenuti, dodajući da "daje nadu i otvara vrata mnogim mladim naučnicima da ciljaju starenje kao reverzibilnu bolest".\nKoncept hiperbarične medicine postoji vjekovima, a njegova prva dokumentovana upotreba dogodila se 1662. godine od strane naučnika u Britaniji. Hiperbarične komore postale su hir među bogatima Evrope krajem 19. vijeka i prvi put su se koristile kao lijek za dekompresijsku bolest tridesetih godina. Interes javnosti za hiperbaričnu medicinu porastao je pedesetih i šezdesetih godina kao terapeutsko sredstvo kod operacija srca, inhibitor određenih bolesti i lijek za trovanje ugljen-monoksidom. Hiperbarične komore su vremenom počele da se koriste u bolnicama, mornaricama, profesionalnim ronilačkim organizacijama i namjenskim rekompresijskim objektima, i sa različitim nivoima uspjeha prodaju za kućnu upotrebu bogatima.\nDržave, uključujući Rusiju i Kinu, imaju višedecenijsko iskustvo u upotrebi hiperbarične terapije kiseonikom za pomoć u liječenju desetina bolesti.


Počelo asfaltiranje puta u selima Dragomi do i Jezer\nAsfaltiranje saobraćajnice duge pet kilometara u selima Dragomi do i Jezer u Mjesnoj zajednici Ćeklići započelo je ove sedmice i trebalo bi da bude završeno u najkraćem roku. U decembru prošle godine završeno je tamponiranje i saniranje međa i podzida na ovoj saobraćajnici.\nRadovi se realizuju u okviru projekta sanacije i rekonstrukcije lokalnih puteva u Katunskoj nahiji vrijednom 410 hiljada eura, koji se finansira novcem iz Programa razvoja Prijestonice Cetinje za 2020. godinu.\nU okviru projekta, u decembru 2019. godine, završena je druga faza sanacije, rekonstrukcije i asfaltiranja saobraćajnice duge 3,5 kilometara u selu Lipa Cucka. U prvoj fazi, koja je rađena ranije, sanirano je oko 2,2 kilometara puta, a obje rekonstrukcije pomoglo je Ministarstvo poljoprivrede i ruralnog razvoja sa oko 100 hiljada eura.\nU decembru je sanirano i rekonstruisano i 400 metara puta u selu Grab, kao i u selu Petrov do, u Mjesnoj zajednici Ćeklići, gdje je obnovljeno 300 metara puta.\nPrijestonica Cetinje je u proteklih godinu i po sanirala i rekonstruisala oko 30 kilometara lokalnih i seoskih puteva, za šta je potrošila oko 1,7 miliona eura.


Nova vlada imaće 21 ministarstvo, juče je saopšteno i ko su novi ministri, a Momirović je jedno od novih lica u Nemanjinoj 11.\nMomirović je poznat i po tvitovima u kojima je delio svoje stavove o radnicima, ekonomiji i biznisu, kao i poslovne savete koji su izazivali burne reakcije na društvenim mrežama. Sada su, čini se, upravo njegovi javno izneti stavovi i "kumovali" konačnoj odluci države o tome koje će ministarstvo Momiroviću i dodeliti.\n"Toma Momirović je spreman da prihvati udarce političkih i ekonomskih neznalica. Njemu smo dali da brine o poslu, biznisu, da pregovara o narednim poslovima izgradnje auto-puteva, on je jedini koji je rekao i imao hrabrosti da kaže da on kao poslodavac nije za to da država povećava minimalac kako hoće", rekao je predsednik Srbije Aleksandar Vučić prilikom predstavljanja novih ministara.\nTo protivljenje povećanju minimalca bio je razlog što nije dobio sektor za rad, istakao je Vučić, ali se od Momirovića očekuje da brine o biznisu, da pregovara o poslovima u oblasti infrastrukture, da bude tvrd i čvrst, kao u pregovorima oko minimalne zarade.\nNovi ministar je jutros i potvrdio da baš tako namerava da upravlja svojim ministarstvom.\n"Moji roditelji i ja smo kompaniju stvorili na tržištu. Ljudi u privatnom sektoru su tvrdi ljudi. Ministarstvo, kao i firma, mora da se vodi tvrdo. Sa ljudima mora da se komunicira", kazao je Momirović.\nPročitajte i ko je Tomislav MOmirović i šta je sve radio u životu.


Za treći moratorijum prijavilo se više građana nego firmi - Boom93\nRok do kada dužnici, građani i privreda, mogu da se prijave za takozvani treći moratorijum polako curi. Prijave su mogli da podnesu još od 15. decembra što znači da je ova mogućnost na snazi već duže od dva i po meseca.\nU slučaju ovog moratorijuma, olakšica u otplati obaveza podrazumeva grejs period od šest meseci. a poslednji dan za prijavu je 30. april. U narodnoj banci (NBS) kažu da, prema poslednjim raspoloživim podacima do 31. januara 2021. godine, ukupan broj dužnika koji su prihvatili upućena obaveštenja i podneli zahteve jeste oko 37 hiljada. Od tog iznosa do 31. januara 2021. godine odobreno je više od 65 odsto zahteva. Od ukupnog broja dužnika koji su prihvatili obaveštenja i uputili zahteve na sektor stanovništva odnosi se 87 odsto, zatim na sektor pravnih lica pet odsto, dok ostatak čine preduzetnici i poljoprivrednici. Najveći broj prihvaćenih obaveštenja i upućenih zahteva se odnosi na gotovinske kredite 64 odsto, zatim kredite po transakcionim računima, a to je dozvoljeni minus 10 odsto, na ostale kredite devet odsto, i po šest odsto na investicione kredite i kredite za likvidnost i obrtna sredstva.\n„Konkretna mera, uključujući i njeno trajanje, pažljivo je odmerena sa aspekta potencijalnih poteškoća sa kojima se građani i privreda mogu suočiti u izmirivanju svojih obaveza, kao i sa aspekta potrebe očuvanja finansijske stabilnosti. Podatak o broju upućenih zahteva kako građana tako i dužnika iz domena privrede, govori u prilog tome da je i ova mera adekvatna podrška prevenciji potencijalnih poteškoća u izmirivanju obaveza prema bankama, kao i ublažavanju posledica pandemije”, kažu u NBS.\nOznakeBraničevski okrug Morotorijum Prijave